tripathysagar/odia_wiki huggingface dataset:
ରାଜ୍ୟ ରାଣୀ ଟ୍ରେନଗୁଡ଼ିକ ଏକ ଟ୍ରେନ ସିରିଜ ଯାହା ବିଭିନ୍ନ ରାଜ୍ୟର ରାଜଧାନୀକୁ ରାଜ୍ୟର ଅନ୍ୟ ମୁଖ୍ୟ ସହର ତଥା ପର୍ଯ୍ୟଟନ କେନ୍ଦ୍ରସ୍ଥଳୀ , ବ୍ୟବସାୟୀକ କେନ୍ଦ୍ର ସହର ମାନଙ୍କୁ ଯାତାୟତ ସୁବିଧା ପାଇଁ ଆରମ୍ଭ କରା ଯାଇଛି । ଇତିହାସ ୨୦୧୧ ରେଳ ବଜେଟରେ ରାଜ୍ୟ ରାଣୀ ଏକ୍ସପ୍ରେସ ମାନ ଚାଲିବା ପାଇଁ ଘୋଷଣା ହେଇ କ୍ରମଶଃ ଏହା ପ୍ରଚଳିତ ହେଲା । ରାଜ୍ୟ ରାଣୀ କହିଲେ ବିଭିନ୍ନ ଭାରତୀୟ ଭାଷାରେ ରାଜ୍ୟର ରାଣୀକୁ ବୁଝାଏ । ସେହି ଅନୁସାରେ ଏହାର ନାମକରଣ ସେପରି ଦିଆ ଗଲା । ବ୍ୟୁପତ୍ତି ପ୍ରକୃତରେ ପ୍ରାଚୀନ କୁଚବିହାର ରାଜ୍ୟର ପୂର୍ବତନ ରାଣୀ ଗାୟତ୍ରୀ ଦେବୀଙ୍କ ନାମ ଅନୁସାରେ ଏହି ଟ୍ରେନ ସିରିଜର ନାମ ରାଜ୍ୟ ରାଣୀ ଦିଆ ଗଲା ।ବିଶ୍ୱର ସବୁଠୁ ସୁନ୍ଦରୀ ମହିଳା ଭାବେ ଏକଦା ମେଗାଜିନରେ ସ୍ଥାନ ପାଇଥିବା ମହାରାଣୀ ଗାୟତ୍ରୀ ଦେବୀଙ୍କୁ ସମ୍ମାନ ଅରଦର୍ଶନ ପୂର୍ବକ ଏହି ସିରିଜ ଟ୍ରେନ ତାଙ୍କ ନାମ ସହ ଯୋଡ଼ା ଯାଇଛି । ସେପରି ବିଶ୍ୱ କବି ରବୀନ୍ଦ୍ର ନାଥ ଟାଗୋରଙ୍କ ନାମ ଅନୁସାରେ କବି ଗୁରୁ ଏକ୍ସପ୍ରେସ , ବିବେକାନନ୍ଦଙ୍କ ନାମ ଅନୁସାରେ ବିବେକ ଏକ୍ସପ୍ରେସ ମଧ୍ୟ ଚାଲୁଛି ।
ସୋଡ଼ିଅମ ଫିନାଇଲଆସେଟେଟ/ସୋଡ଼ିଅମ ବେଞ୍ଜୋଏଟ  (ଇଂରାଜୀ ଭାଷାରେ / ), ଅନ୍ୟମାନଙ୍କ ମଧ୍ୟରେ ଆମ୍ମୋନୁଲ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ମିଶ୍ରଣ ଯାହା ଉଚ୍ଚ ରକ୍ତ ଆମୋନିଆ ଥିବା ଫଳରେ ହେଉଥିବା ଏନସେଫାଲୋପାଥି ସଙ୍କଟର ଚିକିତ୍ସା ପାଇଁ ବ୍ୟବହୃତ ହୁଏ  । ୟୁରିଆ ଚକ୍ରରେ ଜଡ଼ିତ ଏନଜାଇମ୍ ସମସ୍ୟା ଥିଲେ ଏହା ବ୍ୟବହୃତ ହୁଏ । ଏହା ଏକ କେନ୍ଦ୍ରୀୟ ଶିରା କ୍ୟାଥେଟର ମାଧ୍ୟମରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଉଚ୍ଚ ରକ୍ତ ଶର୍କରା, କମ୍ ପୋଟାସିୟମ୍, ବାତ ଏବଂ ଦ୍ୱନ୍ଦ୍ୱ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମେଟାବୋଲିକ୍ ଏସିଡୋସିସ, ଅତ୍ୟଧିକ ତରଳ ପଦାର୍ଥ ଏବଂ ଚର୍ମ କ୍ଷ‌ୟ ହୋଇପାରେ । ଏହା ସୋଡ଼ିଅମ ଫିନାଇଲଆସେଟେଟ ଏବଂ ସୋଡ଼ିଅମ ବେଞ୍ଜୋଏଟର ଏକ ମିଶ୍ରଣ । ଏହା ଯବକ୍ଷାରଜାନ ସ‌ହିତ ଅନୁବନ୍ଧିତ ହୋଇ କାମ କରେ । ୧୯୮୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ପ୍ରତ୍ୟେକ ଉପାଦାନର ୧୦% ଦ୍ରବଣ ଥିବା ୫୦ ମିଲିର ମୂଲ୍ୟ ପ୍ରାୟ ୪୮,୦୦୦ ଡଲାର ଥିଲା । ୟୁରୋପରେ ଏହାକୁ ୨୦୧୯ରେ ଏହାକୁ ଏକ ଅନାଥ ନାମ ଦିଆଯାଇଥିଲା ।
ସଂଗୀତା ଗୋସାଇଁ, ଜଣେ ଓଡ଼ିଆ କଣ୍ଠଶିଳ୍ପୀ । ଓଡ଼ିଶୀ, ହିନ୍ଦୁସ୍ତାନୀ, ଗଜଲ, ପଲ୍ଲୀଗୀତ, ପପ ଓ ଲଘୁସଙ୍ଗୀତ ଆଦି ଗାୟନଶୈଳୀରେ ସଂଗୀତାଙ୍କର ଦକ୍ଷତା ଅଛି । ଭଉଣୀ ସୁମିତ୍ରା ଓ ସୁଚିତ୍ରାଙ୍କ ଯୋଡ଼ି ଭାବରେ ସେ ବହୁ ସଙ୍ଗୀତ ପ୍ରସ୍ତୁତ ଓ ପରିବେଷଣ କରିଛନ୍ତି । ସେ ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ରର ମୁଖ୍ୟ ମୁଖ୍ୟ ନିର୍ବାହୀ ଭାବରେ ମଧ୍ୟ କାର୍ଯ୍ୟ କରିଛନ୍ତି । ଜୀବନୀ ସଂଗୀତାଙ୍କର ପିତାଙ୍କ ନାମ ଥିଲା ଉପେନ୍ଦ୍ର ମହାପାତ୍ର । ପରିବାରରେ ସେମାନେ ୬ଭଉଣୀ ଓ ୨ଭାଇ । ପିଲାବେଳୁ ସବୁ ଭାଇଭଉଣୀ ସଙ୍ଗୀତ ଶିକ୍ଷା ଲାଭ କରିଥିଲେ । ସଂଗୀତାଙ୍କ ପ୍ରଥମ ଗୁରୁ ଥିଲେ ହିନ୍ଦୁସ୍ତାନୀ କଣ୍ଠସଂଗୀତ ଗୁରୁ କମଲ ବରନ ଚେଲ । ପରବର୍ତ୍ତୀ ସମୟରେ ସେ ବହୁ ଗୁରୁଙ୍କଠାରୁ ସଙ୍ଗୀତ ଶିକ୍ଷାଲାଭ କରିଥିଲେ । ହରିପ୍ରସାଦ ଚୌରାଶିଆ, ଭୁବନେଶ୍ୱର ମିଶ୍ର, ରଘୁନାଥ ପାଣିଗ୍ରାହୀ, ବୀଣାପାଣି ମିଶ୍ର, ଦୀପକ ବସୁ ଏବଂ ଅକ୍ଷୟ ମହାନ୍ତିଙ୍କ ଆଦି ଶିଳ୍ପୀଙ୍କ ସଂସ୍ପର୍ଶରେ ଆସି ତାଙ୍କ ସଙ୍ଗୀତ ପ୍ରତିଭାର ଉନ୍ନତି ଘଟିଛି । ସେ ସଂଗୀତ ବିଷାରଦ,ସଂଗୀତ ଭାସ୍କର ଆଦି ପାଠ୍ୟକ୍ରମରେ ସ୍ୱର୍ଣ୍ଣପଦକ ପ୍ରାପ୍ତ ହେବା ସହ ସଂଗୀତର ଉଚ୍ଚତର ଗବେଷଣା କରି ଡକ୍ଟରେଟ୍ ଡିଗ୍ରୀ ମଧ୍ୟ ହାସଲ କରିଛନ୍ତି । ଉଭୟ ଓଡ଼ିଆ ଓ ଇଂରାଜୀ ଭାଷା ସାହିତ୍ୟରେ ସ୍ନାତକୋତ୍ତର କରିବା ସହ ଇଂରାଜୀରେ ପିଏଚଡ଼ି ମଧ୍ୟ ହାସଲ କରିଛନ୍ତି । ସେ କଟକର ଖ୍ରୀଷ୍ଟ ମହାବିଦ୍ୟାଳୟରେ ଇଂରାଜୀ ଅଧ୍ୟାପିକା ଭାବରେ ମଧ୍ୟ କାର୍ଯ୍ୟ କରିଥିଲେ ।
ପାଣିଗ୍ରହଣ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିନି ସାମଲ । ହିମାଂଶୁ ପରିଜା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିଶେଖ ତ୍ରିପାଠୀ ଓ ସୂର୍ଯ୍ୟମୟୀ ମହାପାତ୍ର । ମହାଶ୍ୱେତା ରାୟ, ପୃଥ୍ୱୀରାଜ ନାୟକ, ଭୂପତି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ମାର୍ଚ୍ଚ ୨୦ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଅଭିଶେଖ ରଥ ସୂର୍ଯ୍ୟମୟୀ ମହାପାତ୍ର ମହାଶ୍ୱେତା ରାୟ ପୃଥ୍ୱୀରାଜ ନାୟକ ଭୂପତି ତ୍ରିପାଠୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ । ଗୀତିକାର ବିଜୟ ମଲ୍ଲ ଏହି କଥାଚିତ୍ରଟିର ରଚନା କରିଥିଲେ । ବିଷ୍ଣୁମୋହନ କବି, ଅନ୍ତରା ଚକ୍ରବର୍ତ୍ତୀ, ଅସୀମା ପଣ୍ଡା, ସ୍ୱୟମ ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପାପ ପୁଣ୍ୟ, ୧୯୮୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସିଦ୍ଧାର୍ଥ । ସଙ୍ଗୀତକାର ଅକ୍ଷୟ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଉତ୍ତମ ମହାନ୍ତି ଅପରାଜିତା ମହାନ୍ତି ନରେନ୍ଦ୍ର ବେହେରା ଅନୀତା ଦାସ ତନ୍ଦ୍ରା ରାୟ ଅଜିତ ଦାସ ପ୍ରେମାଞ୍ଜନ ପରିଡ଼ା ସଙ୍ଗୀତା ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ନରେନ୍ଦ୍ର କୁମାର ବେହେରା ଅନୀତା ଦାସ ତନ୍ଦ୍ରା ରାୟ ଅଜିତ ଦାସ ପ୍ରେମାଞ୍ଜନ ପରିଡ଼ା ସଙ୍ଗୀତା ଦାଶ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ପୂଜା ବାନାର୍ଜୀ  (ଜନ୍ମ: ୬ ଫେବୃଆରୀ ୧୯୮୭) ଜଣେ ଭାରତୀୟ ଅଭିନେତ୍ରୀ, ଯିଏକି ପୂଜା ବୋଷ ଭାବରେ ମଧ୍ୟ ପରିଚିତ  । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକ ଓ ବଙ୍ଗଳା କଥାଚିତ୍ର ଜଗତରେ କାମ କରନ୍ତି । ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ ତୁଝ୍ ସଙ୍ଗ୍ ପ୍ରୀତ୍ ଲାଗଇ ସଜନାରେ ତାଙ୍କ ଅଭିନୀତ ଭୂମିକା ବୃନ୍ଦା ପାଇଁ ସେ ଜଣାଶୁଣା । ସେ ୨୦୧୪ ମସିହାରେ ଝଲକ୍ ଦିଖ୍‌ଲା ଜା ଓ ୨୦୧୫ ମସିହାରେ କମେଡ଼ି ନାଇଟସ୍ ବଚାଓରେ ମଧ୍ୟ କାମ କରିଛନ୍ତି । ଅଭିନୟ ଜୀବନ ୨୦୦୮ ମସିହାରେ, ସେ କାହାନୀ ହମାରେ ମହାଭାରତ କି ଜରିଆରେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ତୁଝ୍ ସଙ୍ଗ ପ୍ରୀତ୍ ଲାଗଇ ସଜ୍‌ନାରେ କାମ କରିଥିଲେ, ଯେଉଁଥିରେ ସେ ଏକ ସାଧାରଣ ପଞ୍ଜାବୀ ଝିଅ ବୃନ୍ଦା ଭୂମିକାରେ ଅଭିନୟ କରିଥିଲେ । ୨୦୧୧ ମସିହାରେ, ବୀଦୁ ଥେଡ଼ା ଜରିଆରେ ସେ ତେଲୁଗୁ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ହିରଣ ଚାଟାର୍ଜୀଙ୍କ ସହିତ ସେ ମାଚୋ ମୁସ୍ତାନାରେ କାମ କରିଥିଲେ । ସେ ଚ୍ୟାଲେଞ୍ଜ ୨, ରକି, ଦିୱାନା ହଲୋ ମନ ଭଳି କଥାଚିତ୍ରରେ କାମ କରିଥିଲେ । ଝଲକ୍ ଦିଖ୍‌ଲା ଜା ୭ରେ ସେ ଜଣେ ପ୍ରତିଯୋଗୀ ଭାବରେ କାମ କରିଥିଲେ । ୨୦୧୫ ମସିହାରୁ ୨୦୧୭ ଯାଏଁ ସେ କମେଡ଼ି ନାଇଟ୍ ବଚାଓରେ କାମ କରିଥିଲେ । ସେ ଜୀ ଟିଭିରେ ପ୍ରସାରିତ ଧାରାବାହିକ କବୁଲ୍ ହୈରେ ଆଫ୍ରିନ୍ ଭୂମିକାରେ ଅଭିନୟ କରିଥିଲେ । ୨୦୧୬ ମସିହାରେ, ସେ ବିଗ୍ ବସ୍ ବାଂଲା ଓ କମେଡ଼ି ନାଇଟ୍ସ ଲାଇଭ୍‌ରେ ଭାଗ ନେଇଥିଲେ । ୨୦୧୭ ମସିହାରେ, ସେ ମେହକ ଭୂମିକାରେ ଦେବରେ ଅଭିନୟ କରିଥିଲେ । ୨୦୧୯ ମସିହାରେ, ସେ କିଚେନ୍ ଚମ୍ପିଆନ ୫ ଓ ଖତରା ଖତରା ଖତରାରେ ଅତିଥି ଭାବରେ ଯୋଗ ଦେଇଥିଲେ । ୨୦୨୦ ମସିହାରେ, ଜଗ ଜନନୀ ମା ବୈଷ୍ଣ ଦେବୀରେ ସେ ମା ବୈଷ୍ଣ ଦେବୀ ଭୂମିକାରେ ଅଭିନୟ କରିଥିଲେ । ଦୁଇ ବର୍ଷର ବ୍ୟବଧାନ ପରେ, ୨୦୨୨ ମସିହାରେ, ସେ ଷ୍ଟାର୍‌ପଲ୍ସରେ ପ୍ରସାରିତ ଧାରାବାହିକ ଅନୁପମା: ନମସ୍ତେ ଆମେରିକା ଜରିଆରେ ଅଭିନୟ ଜଗତକୁ ପୁଣି ଫେରିଥିଲେ । ଅଭିନୀତ କଥାଚିତ୍ର ଅଭିନୀତ ଦୂରଦର୍ଶନ ଧାରାବାହିକ/କାର୍ଯ୍ୟକ୍ରମ ଅଭିନୀତ ୱେବ୍ ସିରିଜ୍ ଅଭିନୀତ ମ୍ୟୁଜିକ୍ ଭିଡିଓ ବ୍ୟକ୍ତିଗତ ଜୀବନ ୨୦୨୦ ମସିହାରେ, ସେ ତୁଝ୍ ସଙ୍ଗ୍ ପ୍ରୀତ୍ ଲଗାଇ ସଜନାରେ ତାଙ୍କର ସହ-ଅଭିନେତା କୁନାଲ ବର୍ମାଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଅଛି ।
ନଟକ୍ରାକର ସିଣ୍ଡ୍ରୋମ  (ଇଂରାଜୀ ଭାଷାରେ / ) ହେଉଛି ଏକ ଅବସ୍ଥା ଯାହା ବୃକ୍‌କରୁ ବାହାରୁଥିବା ବାମ ଶିରା ସଙ୍କୁଚିତ ହେଲେ ସୃଷ୍ଟି ହୁଏ  କେତେକ ଲୋକଙ୍କର କୌଣସି ଲକ୍ଷଣ ନ ଥାଇପାରେ ଅନ୍ୟ କେତେକ ଲୋକଙ୍କରରକ୍ତମେହ, ଉଦର ପାର୍ଶ୍ୱ ସ୍ଥାନରେ ଯନ୍ତ୍ରଣା, ପେଲଭିକ ଯନ୍ତ୍ରଣା କିମ୍ବା ଠିଆ ହେବା ସମୟରେ ମୁଣ୍ଡ ହାଲୁକା ଲାଗେ । ପୁରୁଷମାନେ ବାମ ପାର୍ଶ୍ୱରେ ଭାରିକୋସିଲ ସୃଷ୍ଟି ହୋଇପାରେ  ଅନ୍ୟାନ୍ୟ ଜଟିଳତା ମଧ୍ୟରେ ଶିରାରେ ରକ୍ତ ଜମାଟ ବାନ୍ଧିପାରେ ବୃକ୍‌କ ସମସ୍ୟା ହୋଇପାରେ । ସଙ୍କୋଚନ ସାଧାରଣଃ ଆବଡୋମିନାଲ ଆଓର୍ଟା ଓ ସୁପିରିଅର ମେସେଣ୍ଟେରିକ ଧମନୀ ମଧ୍ୟରେ ହୁଏ ଯଦିଓ ଆଓର୍ଟା ଏବଂ ମେରୁଅସ୍ଥି ମଧ୍ୟରେ ସଙ୍କୋଚନ ମଧ୍ୟ ହୋଇପାରେ  ରେଟ୍ରୋପେରିଟୋନିଆଲ କର୍କଟ, ଉଦର ମହାଧମନୀ ସ୍ଫୀତି, ନିମ୍ନ ବଡି ମାସ ଇଣ୍ଡେକ୍ସ, ଲର୍ଡ଼ୋସିସ ଏବଂ ଆଓର୍ଟା ଚାରିପାଖରେ ଥିବା ଲସିକା ଗ୍ରନ୍ଥି ଗୁଡ଼ିକର ବୃଦ୍ଧି ହେଲେ ଏହି ଅବସ୍ଥା ସୃଷ୍ଟି ହୋଇପାରେ । ଲକ୍ଷଣ ଅନୁସାରେ ସନ୍ଦେହ କରାଯାଏ ଓ ଡାକ୍ତରୀ ଇମେଜିଙ୍ଗ କରି ନିଶ୍ଚିତ କରାଯାଏ କିନ୍ତୁ ତାହା ପୁର୍ବରୁ ଅନ୍ୟାନ୍ୟ ସମ୍ଭାବ୍ୟ ରୋଗ ନଥିବା ନିଶ୍ଚିତ କରାଯାଏ । ସୁପିରିଅର ମେସେଣ୍ଟେରିକ ଧମନୀ ସିଣ୍ଡ୍ରୋମ ହେଉଛି ଏକ ଭିନ୍ନ ଅବସ୍ଥା ଯେଉଁଥିରେ ସୁପିରିଅର ମେସେଣ୍ଟେରିକ ଧମନୀ ଓ ଆବଡୋମିନାଲ ଆଓର୍ଟା ମଧ୍ୟରେ ଡୁଓଡେନମ ଚିପି ହୋଇଯାଏ । ଏହାର ଚିକିତ୍ସା ସମ୍ପୁର୍ଣ୍ଣ ସ୍ପଷ୍ଟ ନୁହେଁ  ଯଦି ଲକ୍ଷଣଗୁଡ଼ିକ ସାମାନ୍ୟ ଥାଏ ତେବେ କଞ୍ଜରଭେଟିଭ ଚିକିତ୍ସା କରାଯାଏ ଏବଂ ପତଳା ଲୋକମାନଙ୍କ ଓଜନ ବୃଦ୍ଧି ନିମନ୍ତେ ସୁପାରିଶ କରାଯାଇପାରେ  ଯଦି ଦୃଶ୍ୟମାନ ମୂତ୍ର ରକ୍ତସ୍ରାବ ହେଉଥାଏ, ଗୁରୁତ୍ୱପୂର୍ଣ୍ଣ ଅସୁବିଧା ଥାଏ କିମ୍ବା ୬ରୁ ୨୪ ମାସ ନିରୀକ୍ଷଣ ପରେ ସ୍ଥିତିରେ ଉନ୍ନତି ନହୁଏ ତେବେ ଅସ୍ତ୍ରୋପଚାର ପାଇଁ ପରାମର୍ଶ ଦିଆଯାଇପାରେ  ଏଥିରେ ଏଣ୍ଡୋଭାସ୍କୁଲାର ସ୍ଟେଣ୍ଟ ଅସ୍ତ୍ରୋପଚାର କରାଯାଏ  ପିଲାମାନଙ୍କ ଅବସ୍ଥା ସମୟକ୍ରମେ ଭଲ ହୋଇଯାଇପାରେ  ଏହାକୁ ବିରଳ ବୋଲି ବର୍ଣ୍ଣନା କରାଯାଇଥିବାବେଳେ ଏହା ସାଧାରଣତଃ କେତେ ଘଟେ ତାହା ସ୍ପଷ୍ଟ ନୁହେଁ  ପ୍ରାୟ ୨୦ରୁ ୩୦ ବର୍ଷ ବୟସରେ ଆରମ୍ଭ ହୁଏ  ଏହି ଅବସ୍ଥା ପ୍ରଥମେ ୧୯୩୭ ମସିହାରେ ଗ୍ରାଣ୍ଟ ବର୍ଣ୍ଣନା କରିଥିଲେ । କିନ୍ତୁ ୧୯୭୧ ମସିହାରେ ପ୍ରଥମେ ଚେଟ ଏହି ଶବ୍ଦ ବ୍ୟବହାର କରିଥିଲେ  ଶିରା ସଙ୍କୋଚନର ଏହି ନାମଟି ବାଦାମ ଚୂର୍ଣ୍ଣ କରୁଥିବା ନଟକ୍ରାକର ଭଳି ଦେଖାଯାଏ
ଗୋବିନ୍ଦ ଚନ୍ଦ୍ର ଦାସ  (୩୦ ଜୁନ ୧୯୩୦ - ୧୭ ଅକ୍ଟୋବର ୨୦୦୮) ଜଣେ ଓଡ଼ିଆ ସାହିତ୍ୟିକ ତଥା ଆଇନଜୀବୀ ଥିଲେ  । ସେ ଓଡ଼ିଶାର ପୂର୍ବତନ ଆଡଭୋକେଟ ଜେନେରାଲ ଓ ଭାରତର ସର୍ବୋଚ୍ଚ ନ୍ୟାୟାଳୟରେ ଓକିଲାତି କରିବାରେ ସେ ପ୍ରଥମ ଓଡ଼ିଆ ବ୍ୟକ୍ତି ଅଟନ୍ତି । ଜୀବନୀ ଗୋବିନ୍ଦ ଚନ୍ଦ୍ର ଦାସ ୧୯୩୦ ମସିହା ଜୁନ ମାସ ୩୦ତାରିଖ ଦିନ ଜନ୍ମଗ୍ରହଣ କରିଥିଲେ । ଛାତ୍ର ଜୀବନରୁ ସମାଜବାଦଦ୍ୱାରା ଆକର୍ଷିତ ହୋଇ, ସୋସାଲିଷ୍ଟ ପାର୍ଟିରେ ଯୋଗ ଦେଇଥିଲେ । ତାଙ୍କ ବାପାଙ୍କ ଇଚ୍ଛା ଥିଲା, ସେ ଭାରତୀୟ ପ୍ରଶାସନିକ ସେବାରେ ଯୋଗ ଦିଅନ୍ତୁ । କିନ୍ତୁ ସୋସାଲିଷ୍ଟ ପାର୍ଟିର ସଭ୍ୟ ହୋଇ, ପ୍ରଶାସନିକ ସେବାରେ ଯୋଗଦେବା ପାଇଁ ଗୋବିନ୍ଦ ଚନ୍ଦ୍ରଙ୍କର ଇଚ୍ଛା ନଥିଲା । ବାପାଙ୍କ ଇଚ୍ଛାକୁ ସମ୍ମାନ ଦେଇ ଭାରତୀୟ ପ୍ରଶାସନିକ ସେବା ଲିଖିତ ପରୀକ୍ଷା ଦେଇ କୃତକାର୍ଯ୍ୟ ହୋଇଥିଲେ ସୁଦ୍ଧା ସାକ୍ଷାତକାର ପରୀକ୍ଷା ଦେବାକୁ ଯାଇନଥିଲେ । ମଧୁସୂଦନ ଆଇନ ମହାବିଦ୍ୟାଳୟରୁ ଆଇନରେ ସ୍ନାତକ ଶିକ୍ଷା ସମାପ୍ତ କରି ଲଣ୍ଡନର ଲିଙ୍କନସ୍-ଇନରୁ ବାର୍-ଆଟ-ଲ ଡିଗ୍ରୀ ଲାଭ କରିଥିଲେ । ସେ ୧୯୫୩ ମସିହାରେ ଓଡ଼ିଶା ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ପ୍ରଥମ ଓଡ଼ିଆ ଭାବରେ ଭାରତର ସର୍ବୋଚ୍ଚ ନ୍ୟାୟାଳୟରେ ଓକିଲାତି କରିଥିଲେ । ଓଡ଼ିଶା ହାଇକୋର୍ଟ ବାର ଆସୋସିଏସନର ସଭାପତି ଭାବରେ ମଧ୍ୟ କାର୍ଯ୍ୟ କରିଥିଲେ । ୧୯୮୦ ଓ ୧୯୮୮ ମସିହାରେ ଦୁଇଥର ପାଇଁ ସେ ଓଡ଼ିଶାର ଆଡଭୋକେଟ ଜେନେରାଲ ପଦବୀ ଅଳଙ୍କୃତ କରିଥିଲେ । ସାହିତ୍ୟ ସାଧନା ଗୋବିନ୍ଦ ଚନ୍ଦ୍ରଙ୍କ ବ୍ୟକ୍ତିତ୍ୱର ଅନ୍ୟତମ ଦିଗ । ୧୯୬୪ ମସିହାରେ ତାଙ୍କ ଉପନ୍ୟାସ ଅମାବାସ୍ୟାର ଚନ୍ଦ୍ର ପ୍ରକାଶ ପାଇଥିଲା । ଏହି ଉପନ୍ୟାସଟିର ଲୋକପ୍ରିୟତା ଏଥିରୁ କଳନା କରାଯାଇପାରେ ଯେ, ୨୦୧୨ ମସିହାରେ ଏହାର ଅଣତିରିଶତମ ସଂସ୍କରଣ ପ୍ରକାଶ ପାଇଥିଲା । ଉପନ୍ୟାସ ବ୍ୟତିତ ସେ ଭ୍ରମଣକାହାଣୀ, କ୍ଷୁଦ୍ରଗଳ୍ପ ଓ କବିତା ମଧ୍ୟ ଲେଖୁଥିଲେ । ସେ  "କୃଷକ"  ପତ୍ରିକାର ସମ୍ପାଦନା ମଧ୍ୟ କରୁଥିଲେ । ୨୦୦୮ ଅକ୍ଟୋବର ୧୭ ତାରିଖରେ କଟକଠାରେ ଗୋବିନ୍ଦ ଚନ୍ଦ୍ର ଦାସଙ୍କର ତିରୋଧାନ ଘଟିଥିଲା ।
ଲିଙ୍କୋମାଇସିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲିଙ୍କୋସିନ, ଏକ ଆଣ୍ଟିବାୟୋଟିକ ଔଷଧ ଯାହା ସ୍ଟାଫିଲୋକୋକାଇ ଓ ସ୍ଟ୍ରେପ୍ଟୋକୋକାଇ ଜୀବାଣୁ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟ କୋଣସି ବିକଳ୍ପ ଔଷଧ ଉପଯୁକ୍ତ ନ ହେଲେ ଏହା ଅବଶେଷରେ ବ୍ୟବହାର କରିବାକୁ ସୁପାରିଶ କରାଯାଏ । ଏହା ମାଂସପେଶୀ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଲ ଝାଡ଼ା, ରାସ, ଗଲୁ, ମାଂସପେଶୀ ଯନ୍ତ୍ରଣା, କାନନାଦ ଏବଂ ବିଶ୍ୱ ଘୂର୍ଣ୍ଣନ ଭଳି ଅନୁଭବ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, କ୍ଲୋସ୍ଟ୍ରିଡିଅମ ଡିଫିସିଲ ସଂକ୍ରମଣ, ପାନସାଇଟୋପେନିଆ ବା ନିମ୍ନ ରକ୍ତ କଣିକା ସ୍ତର ଏବଂ ଯକୃତ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଲିଙ୍କୋସାମାଇଡ, ଯାହା କ୍ଲିଣ୍ଡାମାଇସିନ ତୁଳନାରେ ସମାନ କିନ୍ତୁ କମ୍ ପ୍ରଭାବଶାଳୀ । ୧୯୬୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲିଙ୍କୋମାଇସିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୬୦୦ମିଗ୍ରା ବିଶିଷ୍ଟ ୧୦ ମାତ୍ରାର ମୂଲ୍ୟ ୨୦୨୧ ମସିହାର ୨୮୦ ଡଲାର ଥିଲା । ଏହା ଷ୍ଟ୍ରେପ୍ଟୋମାଇସେସ ଲିଙ୍କୋଲନେନସିସରୁ ତିଆରି ।
ମନପ୍ରୀତ ଅଖତାର  ୧୯୬୧   ୧୮ ଜାନୁଆରୀ ୨୦୧୬  ଜଣେ ପଞ୍ଜାବୀ ଲୋକଗୀତ ଗାୟିକ ଥିଲେ । ସେ ପଞ୍ଜାବୀ ଓ ହିନ୍ଦୀ କଥାଚିତ୍ରରେ ଗାୟିକା ଭାବରେ କାର୍ଯ୍ୟ କରିଥିଲେ । ୧୯୯୮ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର କୁଛ୍ କୁଛ୍ ହୋତା ହୈରେ ସେ ଗାଇଥିବା ତୁଝେ ୟାଦ୍ ନା ମେରି ଆୟି ତାଙ୍କୁ ଲୋକପ୍ରିୟତା ଆଣିଦେଇଥିଲା । ଜୀବନୀ ମନପ୍ରୀତ ୧୯୬୧ ମସିହାରେ ଭାରତର ପଞ୍ଜାବ ରାଜ୍ୟର ଫରିଦକୋଟ ଜିଲ୍ଲାର କୋତ୍ କାପୁରାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା କେରେ ଖାନ୍ ଶୌକିନ ଏବଂ ସମ୍ପର୍କୟୀ ସବେର ହୁସେନ୍ ପଞ୍ଜାବୀ ଲୋକଗୀତର ଗାୟକ ଥିଲେ । ତାଙ୍କ ଭାଇ ଦିଲ୍‌ଶାଦ୍ ଅଖତାର ଜଣେ ଜଣାଶୁଣା ପଞ୍ଜାବୀ ଗାୟକ ଥିଲେ ଯାହାଙ୍କୁ ୧୯୯୫ ମସିହାରେ ହତ୍ୟା କରାଯାଇଥିଲା । ମୃତ୍ୟୁ ୨୦୧୬ ମସିହାର ଜାନୁଆରୀ ୧୮ ତାରିଖରେ ସେ ମସ୍ତିଷ୍କ ରକ୍ତସ୍ରାବ ଯୋଗୁଁ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୫ ବର୍ଷ ବୟସ ହୋଇଥିଲା ।
ଗେଲେଫୁ ବିମାନ ବନ୍ଦର  ( : , : ) ଭୁଟାନର ସରପାଙ୍ଗ ଜିଲ୍ଲାରେ ଅବସ୍ଥିତ ବିମାନ ବନ୍ଦର  । ଏହା ଗେଲେଫୁ ସହରରୁ 3 କିଲୋମିଟର ଦୂର ସେମଟେଲିଙ୍ଗ ଗେବୋଗ ମାନକ ଗ୍ରାମରେ ଅବସ୍ଥିତ । ଏହାକୁ 500 ଏକର ବିଶିଷ୍ଟ ସ୍ଥାନରେ ନିର୍ମାଣ ହେଇଥିଲା । କିନ୍ତୁ ଅଦ୍ୟାବଧି ବ୍ୟବହାର ନାହିଁ । ଏହି ବିମାନ ବନ୍ଦର ଅକ୍ଟୋବର 2012 ମସିହାରେ ଉଦଘାତିତ ହେଇଥିଲା । ,କିନ୍ତୁ ଭୁଟାନ ସରକାରଙ୍କ ଅନୁମତି ପାଇ ନ ଥିବାରୁ ନିୟମିତ ବିମାନ ଚଳାଚଳ ବ୍ୟବସ୍ଥା ହେଇ ପାରି ନାହି । . ଏହାକୁ ମୂଳତଃ ଏକ ଆନ୍ତର୍ଜାତିକ ବିମାନ ବନ୍ଦର ପାଇଁ ଯୋଜନା କଡ଼ାଯାଇଥିଲା , ହେଲେ ତାହା ପରେ ବର୍ଜନ କରାଗଲା । . ତେବେ ବିଭାଗୀୟ ମାତୃଙ୍କ ଅନୁସାରେ ନୂତନ ଟର୍ମିନାଲ ଭାବନା ନିର୍ମାଣ ହେଲା ପରେ ନିୟମିତ ଚଳାଚଳ ହେବ । ତେବେ ବାଣିଜ୍ୟିକ ହିସାବରେ ଏହା ସଫଳ ହେବା ନେଇ ସନ୍ଦେହ ବ୍ୟକ୍ତ କରାଯାଏ ।
କାଠୁଆ ଏକ ଭାରତୀୟ ବିଜ୍ଞାପିତ ଅଞ୍ଚଳ ପରିଷଦ   ଅଟେ । ଏହା ଜାମ୍ମୁ ଓ କାଶ୍ମୀରର କଥୁଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କାଠୁଆ ୩୨.୩୭୦୭ ଉତ୍ତର ଅକ୍ଷାଂଶ ଓ ୭୫.୫୨୪୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୧୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାଠୁଆ ସହରର ମୋଟ ଜନସଂଖ୍ୟା ୫୮୬୫ ଅଟେ । ସେଥି ମଧ୍ୟରୁ ୫୩.୨୮% ଜଣ ପରୁଷ ହୋଇଥିବା ବେଳେ ୪୬.୭୨% ଜଣ ନାରୀ ଅଟନ୍ତି । କାଠୁଆର ସାକ୍ଷରତା ହାର ୭୬.୫୦% ଅଟେ । ଏହା ଜାତୀୟ ହାରଠାରୁ -୧୧.୬୬% ପ୍ରତିଶତ କମ ଅଟେ । ସେଥିରୁ ୪୩.୮୦% ପ୍ରତିଶତ ପୁରୁଷ ଓ ୩୨.୭୦% ନାରୀ ଅଟନ୍ତି । ୧୨.୨୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଇଂରାଜୀ, କାଶ୍ମିରୀ, ଉର୍ଦ୍ଦୁ କାଠୁଆର ସରକାରୀ ଭାଷା ଅଟେ ।
ପ୍ରାକ୍‌ଋତୁସ୍ରାବ ଅସୁଖ ବେମାରୀ ବା ପ୍ରିମେନସ୍ଟ୍ରୁଆଲ ଡିସଫୋରିକ୍ ଡିସଅର୍ଡର୍   ହେଉଛି ପ୍ରାକ୍ ଋତୁସ୍ରାବ ଲକ୍ଷଣପୁଞ୍ଜ  ର ଏକ ଭୟଙ୍କର ରୂପ ଯାହା ନିୟମିତ କାର୍ଯ୍ୟ କରିବାରେ ବାଧା ସୃଷ୍ଟି କରିଥାଏ  ଲକ୍ଷଣମାନଙ୍କ ମଧ୍ୟରେ ଦୁଃଖୀ ଭାବନା, ବିରକ୍ତି, ଧ୍ୟାନ ଦେବାରେ ଅସୁବିଧା, କମ୍ ଶକ୍ତି, ପେଟ କଷ୍ଟ ଏବଂ ସ୍ତନ ଯନ୍ତ୍ରଣା ଇତ୍ୟାଦି ହୋଇପାରେ  ଋତୁସ୍ରାବ ଆରମ୍ଭ ହେବାର ଏକ କିମ୍ବା ଦୁଇ ସପ୍ତାହ ପୂର୍ବରୁ ଏହା ଆରମ୍ଭ ହୁଏ ଓ ଅବଧି ଆରମ୍ଭ ହେବାର ଦିନେ କିମ୍ବା ଦୁଇ ଦିନ ମଧ୍ୟରେ ଲକ୍ଷଣଗୁଡ଼ିକର ଉପଶମ ହୋଇଯାଏ  ରୋଗ ଜଟିଳ ହେଲେ ଆତ୍ମହତ୍ୟା ପ୍ରବଣ ହୋଇପାରେ । ଏହାର କାରଣ ଜଣାପଡ଼ିନାହିଁ। ଅତୀତର କୋଣସି ଆଘାତ, ଚିନ୍ତା ଜନିତ ରୋଗ, ଧୂମପାନ, ମୋଟାପଣ ଏବଂ ପାରିବାରିକ ଇତିହାସ ଥିଲେ ବିପଦ ସଙ୍କଟ ରହିପାରେ । ଅନ୍ତର୍ନିହିତ କାର୍ଯ୍ୟବିଧିରେ ହରମୋନା ପରିବର୍ତ୍ତନ କିମ୍ବା ମସ୍ତିଷ୍କ ରାସାୟନିକ ସେରୋଟୋନିନ   ଅନ୍ତର୍ଭୁକ୍ତ ହୋଇପାରେ। ୨୦୧୩ ମସିହାର ଏହା ଡିଏସଏମ-୫ରେ ଏହାର ଡିପରେସିଭ ଡିଜଅର୍ଡ଼ର ନାମରେ ତାଲିକାଭୁକ୍ତ ଥିଲା । ୧୧ଟି ମୁଖ୍ୟ ଲକ୍ଷଣ ମଧ୍ୟରୁ ଅତିକମରେ ୫ଟି ଲକ୍ଷଣ ଥିଲେ ଏହି ରୋଗ ନିର୍ଣ୍ଣୟ କରାଯାଏ ଓ ଅତିକମରେ ସେଥିରେ ଗୋଟିଏ ମନୋଦଶା   ପରିବର୍ତ୍ତନ ରହିବା ଆବଶ୍ୟକ ଥାଏ । ଚିକିତ୍ସା ଜୀବନଶୈଳୀରେ ପରିବର୍ତ୍ତନ ଯେପରିକି ବ୍ୟାୟାମ, ଖାଦ୍ୟପେୟ ପରିବର୍ତ୍ତନ, ଔଷଧ ଏବଂ ମାନସିକ ଚାପମୁକ୍ତ ହେବାକୁ ପଡ଼େ  ଔଷଧ ମଧ୍ୟରେ ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ବା ଏସଏସଆରଆଇ   କିମ୍ବା ଜନ୍ମ ନିୟନ୍ତ୍ରଣ ବଟିକା କିମ୍ବା ଜିଏନଆରଏଚ   ବ୍ୟବହାର କରାଯାଇପାରେ  ଏସଏସଆରଆଇ ଏହ ସାଧାରଣ ଚିକିତ୍ସା, କାରଣ ଏହା ଅଳ୍ପ ପାର୍ଶ୍ୱ ପ୍ରତିକ୍ରିୟା ସହିତ ଭଲ କାମ କରେ  ଶାରୀରିକ କଷ୍ଟ ପାଇଁ ଏନଏସଅଇଡି ବ୍ୟବ‌ହାର କରାଯାଇପାରେ  ଯଦି ଅନ୍ୟାନ୍ୟ ପଦକ୍ଷେପ ପ୍ରଭାବଶାଳୀ ନୁହେଁ ତେବେ ଅସ୍ତ୍ରୋପଚାର କରି ଡିମ୍ବକୋଷ ବାହାର କରିଦିଆଯାଏ  ଏହି ରୋଗ ଏକ ବର୍ଷରେ ଋତୁସ୍ରାବୀ ମହିଳାଙ୍କୁ ମଧ୍ୟରୁ ପ୍ରାୟ ୨ - ୬% ପ୍ରଭାବିତ କରେ  ଯେ କୌଣସି ଋତୁସ୍ରାବ କରୁଥିବା ମହିଳାଙ୍କର ଏହା ହୋଇପାରେ। ଋତୁସ୍ରାବ କରୁଥିବା ମହିଳାମାନଙ୍କ ମଧ୍ୟରୁ ୯୦% ମହିଳଙ୍କର କିଛି ଲକ୍ଷଣ ଥାଏ, କିନ୍ତୁ ରୋଗ ନିର୍ଣ୍ଣୟ ପାଇଁ ଆବଶ୍ୟକ ସଂଖ୍ୟାଠାରୁ କମ୍ ଥାଏ କିମ୍ବା କାର୍ଯ୍ୟ‌ ଅକ୍ଷମ ଦୁର୍ବଳତା ନଥାଏ। ଅତିକମରେ ଖ୍ରୀ.ପୂ. ୪୦୦ ଶତାବ୍ଦୀରେ ଏହି ରୋଗ ଲକ୍ଷଣ ଗୁଡ଼ିକ ହିପୋକ୍ରେଟସ ଲିପିବଦ୍ଧ କରିଥିଲେ ।
ଗରିମା ଚୌଧୁରୀ  (ଜନ୍ମ ଏପ୍ରିଲ ୨ , 1990 ) ଜଣେ ଭାରତୀୟ ମହିଳା ଯୁଡୋ ଖେଳାଳି  । ତାଙ୍କର ଜନ୍ମ ମିରତଠାରେ ହେଇଥିଲା । ସେ ୨୦୧୨ ମସିହା ଲଣ୍ଡନ ଅଲିମ୍ପିକରେ ଭାଗନେବା ପାଇଁ ଭାରତର ଏକ ମାତ୍ର ଯୁଦୋକା ଭାବରେ ମହିଳା ୬୩ କିଲୋଗ୍ରାମ ବର୍ଗରେ ଯୋଗ୍ୟତା ଅର୍ଜନ କରିଥିଲେ । . ବାଲ୍ୟକାଳ ଓ ଟ୍ରେନିଂ ମଧ୍ୟବିତ୍ତ ପରିବାରରେ ଜନ୍ମିତ ଗାରିମା ତାଙ୍କର ବାଲ୍ୟକାଳରୁ କ୍ରୀଡ଼ା ପ୍ରତି ଆକର୍ଷିତ ଥିଲେ । ସେ କବାଡି , କ୍ରିକେଟ ଓ ଆଥଲେଟିକ ପରି କ୍ରୀଡ଼ାରେ ଭାଗ ନଉଥିଲେ । ତାଙ୍କ ମାଁ ଏଥିରେ ତାଙ୍କୁ ସହାୟତା କରୁଥିଲେ । ଯୁଡୋ ଶିକ୍ଷା ଲାଭ କଳା ପରେ ସେ ନିଜ ରାଜ୍ୟ ଉତ୍ତରପ୍ରଦେଶ ପାଇଁ ଯୁଡୋ ପ୍ରତିଯୋଗିତାମାନଙ୍କରେ ଭାଗ ନେଇ ଆସୁଥିଲେ । କିନ୍ତୁ ଉତ୍ତର ପ୍ରଦେଶ ଖେଳ ବିଭାଗ ତରଫରୁ ସେ ହରିୟାଣା ରାଜ୍ୟ ତରଫରୁ ଜାତୀୟା କ୍ରୀଡ଼ା ମାନଙ୍କରେ ଭାଗ ନେଲେ । ୨୦୦୪ ମସିହାରୁ ସେ ପାଟିଆଲା ଜାତୀୟ କ୍ରୀଡ଼ା ଏକାଡେମିରେ ଜୀବନ ଶର୍ମାଙ୍କଠାରୁ କୋଚିଙ୍ଗ ନେଇଥିଲେ । ସେଠାରେ ସେ ବାଳକ ମାନଙ୍କ ସହ ଟ୍ରେନିଂ ନେବାକୁ ହେଇଥିଲା । . ୨୦୧୨ ଗ୍ରୀଷ୍ମ କାଳୀନ ଅଲିମ୍ପିକ ସେ ପ୍ଯାରିସଠାରେ ହେଇଥିବା ବିଶ୍ୱ ଯୁଡୋ ଚମ୍ପିୟାନଶିପରେ ଓ ପରେ ବିଶ୍ୱ ଯୁଡୋ କପରେ ଭାଗ ନେଇ ଅଲିମ୍ପିକ ପାଇଁ ଯୋଗ୍ୟତା ହାସଲ କରିଥିଲେ । ସେଥିରେ ସେ ତାଙ୍କ ବର୍ଗ ୫୩ କିଲୋଗ୍ରାମରେ ସେ ସପ୍ତମ ସ୍ଥାନ ଅଧିକାର କରିଥିଲେ । .ଅଲିମ୍ପିକ ପାଇଁ ଗାରିମା ଜର୍ମାନ ଦେଶ ଯାଇ ଟ୍ରେନିଂ ନେଇଥିଲେ ।
ଜେମସାଇଟାବିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଜେମଜାର/ ) ଏକ କେମୋଥେରାପି ଔଷଧ   ଯାହା ଅନେକ ପ୍ରକାରର କର୍କଟ ରୋଗ ଚିକିତ୍ସାରେ ଦିଆଯାଏ  । ଏହି ରୋଗମାନଙ୍କର ନାମ ସ୍ତନ କର୍କଟ, ନନ-ସ୍ମଲ ସେଲ ଫୁସଫୁସ କର୍କଟ ରୋଗ , ଅଗ୍ନାଶୟ କର୍କଟ, ମୂତ୍ରାଶୟ କର୍କଟ   ଓ ବିଲିଆରି ଟ୍ରାକ୍ଟ କର୍କଟ   । ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଜେମସାଇଟାବିନର ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ  , ଯକୃତ ସମସ୍ୟା, ଅଇ, ଜ୍ୱର, ରାସ, ଅଣନିଶ୍ୱାସୀ ଓ କେଶହାନୀ ଆଦି ଲକ୍ଷଣ ଦେଖାଯାଏ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟାରେ ବୃକ୍‌କ ସମସ୍ୟା ଓ ଆଲର୍ଜି ପ୍ରତିକ୍ରିୟା   ଦେଖାଯାଏ । ଗର୍ଭାବସ୍ଥାରେ ଦେଲେ ଏହି ଔଷଧ ଶିଶୁର ହାନୀ କରେ । ଏହା ନ୍ୟୁକ୍ଲିଓସାଇଡ ଆନାଲଗ   ଶ୍ରେଣୀରେ ଏକ ଔଷଧ । ଏହା ଡିଏନଏ   ପ୍ରସ୍ତୁତିକୁ ଅବରୋଧ କରେ । ସନ ୧୯୮୩ରେ ଜେମସାଇଟାବିନ ପେଟେଣ୍ଟ ହୋଇ ସନ ୧୯୯୫ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଗ୍ରାମ ଭାଏଲର ହୋଲସେଲ ମୂଲ୍ୟ ୨୪.୪୧ରୁ ୩୧୬.୯୯ ଆମେରିକୀୟ ଡଲାର । ଇଂଲଣ୍ଡରେ ଏହାର ଭାଏଲର ଗ୍ରାମ ପିଛା ମୂଲ୍ୟ ୧୫୫ ପାଉଣ୍ଡ ।
ଓକ୍ସାମ୍ନିକୁଇନ  ଇଂରାଜୀ ଭାଷାରେ , ବିକ୍ରୟ ନାମ ଭାନସିଲ/ ଏକ ଔଷଧ ଯାହା ସିସ୍ଟୋସୋମା ମାନସୋନି   ଯୋଗୁ ହେଉଥିବା ସିସ୍ଟୋସୋମିଆସିସ ରୋଗ ନିମନ୍ତେ ବ୍ୟବ‌ହାର କରାଯାଏ । କିନ୍ତୁ ଏହାଠାରୁ ପ୍ରାଜିକ୍ୱାଣ୍ଟେଲ ଅଧିକ ପସନ୍ଦ ଯୋଗ୍ୟ ଔଷଧ । ପାଟିରେ ଏହି ଔଷଧର ଏକ ଡୋଜ ମାତ୍ର ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାହୀନତା, ମୁଣ୍ଡବଥା, ଅଇ, ତରଳ ଝାଡ଼ା ଓ ଲାଲ ପରିସ୍ରା ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ଏହା ଦେବାକୁ ମନାକରାଯାଏ । ଏପିଲେପ୍ସି/ ଅପସ୍ମାର ବାତ ରୋଗୀକୁ ଦେଲେ ବାତ   ମାରିପାରେ । ପରଜୀବୀମାନଙ୍କୁ ପାରାଲିସିସ   କରି ଏହା କାର୍ଯ୍ୟକାରୀ ହୁଏ । ଏହା ଆନ୍ଥେଲମିଣ୍ଟିକ   ଶ୍ରେଣୀର ଏକ ଔଷଧ । ସନ ୧୯୭୨ରେ ପ୍ରଥମେ ଓକ୍ସାମ୍ନିକୁଇନ ଔଷଧ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବ୍ୟବସାୟୀକ ଭିତ୍ତିରେ ଏହା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ । ପ୍ରାଜିକ୍ୱାଣ୍ଟେଲ ଅପେକ୍ଷା ଏହା ଦାମିକା ।
ଉଦୟ ଶଙ୍କର ପାଣିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ମିଛ ମାୟା ସଂସାର ୧୯୮୯ ମସିହାରେ ମୁକ୍ତିଲାଭ କରିଥିଲା ।
ଇନ୍ଦ୍ରମାରିସ  (ଭଦ୍ଭିଦିକ ନାମ ) ହେଉଛି ଏକ ଗୁଳ୍ମଜାତୀୟ ସପୁଷ୍ପକ ଉଦ୍ଭିଦ । ଏହି ଗୁଳ୍ମ ଭାରତର ସମତଳ ଭୂମି ଅଞ୍ଚଳରେ ବିଶେଷକରି ପଡ଼ିଆ, ରାସ୍ତାପାଖ ଓ ଘରର ଆଖପାଖ ଅଞ୍ଚଳରେ ଦେଖାଯାଏ । ବିବିଧ ଭାଷାରେ ନାମ ଭୌଗୋଳିକ ବ୍ୟାପ୍ତି ଇନ୍ଦ୍ରମାରିସ କ୍ରାନ୍ତିୟ ଅଞ୍ଚଳରେ ସାରା ପୃଥିବୀରେ ଦେଖିବାକୁ ମିଳେ। ପଶ୍ଚିମ ଆଫ୍ରିକାର ନାଇଜେରିଆ ଓ ଭାରତ ମହାସାଗରୀୟ ଅଞ୍ଚଳ, ଭାରତ, ଦକ୍ଷିଣ ପୂର୍ବ ଏସିଆ, ଦକ୍ଷିଣ ପଶ୍ଚିମ ଏସିଆ, ପାକିସ୍ଥାନ, ୟେମେନ ଆଦି ଅଞ୍ଚଳରେ ମଧ୍ୟ ଏହା ପରିଦୃଷ୍ଟ ହୋଇଥାଏ । ପ୍ରୟୋଗ ଅନ୍ୟାନ୍ୟ ପ୍ରୟୋଗ ଦକ୍ଷିଣ ଆଫ୍ରିକାରେ ଏହାର ପତ୍ରକୁ ଲୋକେ ପରିବା ଆକାରରେ ଉପଯୋଗ କରିଥାନ୍ତି । ଗୋ ମହିଷାଦି ପଶୁମାନଙ୍କର ମଧ୍ୟ ଏହା ଆହାର୍ଯ୍ୟ । ଏହାର ପତ୍ର ଏହାର ଚେରଠାରୁ ଅଧିକ ସ୍ୱାଦିଷ୍ଠ । ଔଷଧୀୟ ପାରମ୍ପରିକ ତାମିଲ ସିଦ୍ଧ ଚିକିତ୍ସା ଶାସ୍ତ୍ର ଅନୁସାରେ ଏହା ଶରୀରକୁ ନବଯୌବନ ପ୍ରଦାନ କରୁଥିବା ଏକ ଔଷଧ ।ଛାଞ୍ଚ: ଏଇ ଗଛରେ ଫୁଲ ଆସିଲେ ଏହାକୁ ସମୂଳେ ଉପାଡ଼ିନେଇ ଖରାରେ ଶୁଖାଯାଏ । ଏହି ସର୍ବାଂଗକୁ ଔଷଧୀ ରୂପରେ ବ୍ୟବହାର କରାଯାଏ । ଏହା ବ୍ରୋଂକାଇଟିସ  (ଶ୍ୱାସ ନଳୀର ଫୁଲା), ଶ୍ୱାସରୋଗ, ଦମା, ନିମୁନିଆ ଓ ଗଣ୍ଠିବାତ ଆଦିରେ ଉପଯୋଗୀ  । ଏହାର ପତ୍ରର ରସ ବାନ୍ତି କରାଏ । ଏହାର ତାଜା ପତ୍ରକୁ ଦଳି ଘା ରେ ଲଗାଯାଏ ।
ଗଜେନ୍ଦ୍ର ପ୍ରସାଦ ସାହୁ  (ଜନ୍ମ ୧୪ ଅପ୍ରେଲ ୧୯୬୧) ଜଣେ ଓଡ଼ିଆ ମୂର୍ତ୍ତିକାର, ଚିତ୍ରକର ଏବଂ କଳାଶିକ୍ଷକ  । ଭାରତର ପ୍ରତିଷ୍ଠିତ କ୍ରୀଡ଼ା ପୁରସ୍କାର ଅର୍ଜୁନ ପୁରସ୍କାରରେ ପ୍ରଦାନ କରାଯାଉଥିବା ଟ୍ରଫି ତାଙ୍କଦ୍ୱାରା ପ୍ରସ୍ତୁତ କରାଯାଏ । ୨୦୧୫ମସିହାରେ ଅନୁଷ୍ଠିତ ନବକଳେବର ପାଇଁ ଓଡ଼ିଶା ସରକାରଙ୍କଦ୍ୱାରା ବ୍ୟବହୃତ ଲୋଗୋଟିକୁ ମଧ୍ୟ ଗଜେନ୍ଦ୍ର ସାହୁ ପ୍ରସ୍ତୁତ କରିଥିଲେ । ସେ ଓଡ଼ିଶା ଲଳିତ କଳା ଏକାଡେମୀର ସଚିବ ଭାବରେ ମଧ୍ୟ କାର୍ଯ୍ୟ କରିଛନ୍ତି । ବାଲ୍ୟ ଜୀବନ ଓ ଶିକ୍ଷା ଗଜେନ୍ଦ୍ର, ବାଲେଶ୍ୱର ଜିଲ୍ଲା ଅନ୍ତର୍ଗତ ଗୋପାଳପୁରର ପାଇକସ୍ତା ଗ୍ରାମର ଏକ ଚାଷୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ମା ' ଘରେ ପକାଉଥିବା ଝୋଟିଚିତା ଦେଖି ଗଜେନ୍ଦ୍ର ଚିତ୍ରକଳା ପ୍ରତି ଆକୃଷ୍ଟ ହୋଇଥିଲେ । ବିଦ୍ୟାଳୟ ସ୍ତରରୁ ବିଭିନ୍ନ ପ୍ରତିଯୋଗିତା ଜିତି ଆସିଥିବା ଗଜେନ୍ଦ୍ର ସେହି ସମୟରୁ କଳାକୁ ନିଜର ବୃତ୍ତି କରିବେ ବୋଲି ସିଦ୍ଧାନ୍ତ ନେଇ ସାରିଥିଲେ । ବାଲେଶ୍ୱରରୁ କଲେଜ ଶିକ୍ଷା ସମାପ୍ତ କରି, ଗଜେନ୍ଦ୍ର ଖଲିକୋଟ ଆର୍ଟ କଲେଜରୁ କଳାରେ ସ୍ନାତକ କରିଥିଲେ । ବୃତ୍ତିଗତ ଜୀବନ ସ୍ନାତକ ସାରିବା ପରେ, ଗଜେନ୍ଦ୍ର କିଛି ଦିନ ଏକ ସମ୍ବାଦପତ୍ରରେ କାମ କରିଥିଲେ । ୧୯୮୬ ମସିହା ଡିସେମ୍ବର ୧୨ରେ ସେ ବି.କେ ଆର୍ଟ କଲେଜରେ ଜଣେ ଶିକ୍ଷକ ଭାବରେ ମୁଦ୍ରଣ କଳା ବିଭାଗରେଯୋଗଦେଇଥିଲେ । ୨୦୦୯ ମସିହାରେ, ଭାରତ ସରକାରଙ୍କ  "କ୍ରୀଡା ଓ ଯୁବ ବ୍ୟାପାର"  ମନ୍ତ୍ରଣାଳୟ ତରଫରୁ ଅର୍ଜ୍ଜୁନ ପୁରସ୍କାର ଟ୍ରଫିକୁ ପରିବର୍ତ୍ତନ କରିବ ପାଇଁ ଦରଖାସ୍ତ ଓ ଡିଜାଇନ ଆହ୍ୱାନ କରାଯାଇଥିଲା । ଗଜେନ୍ଦ୍ରଙ୍କ ଡିଜାଇନ ଏଥି ପାଇଁ ନିର୍ବାଚିତ ହୋଇଥିଲା । ଏହା ଗଜେନ୍ଦ୍ରଙ୍କୁ ଜାତୀୟ ପରିଚିତି ଆଣି ଦେଇଥିଲା । ୨୦୦୯ ମସିହାରୁ ପ୍ରଦାନ କରାଯାଉଥିବା ଅର୍ଜୁନ ପୁରସ୍କାର ଟ୍ରଫି, ଗଜେନ୍ଦ୍ର ହିଁ ପ୍ରସ୍ତୁତ କରିଆସୁଛନ୍ତି । ଅର୍ଜୁନ ପୁରସ୍କାର ବ୍ୟତିତ ଦ୍ରୋଣାଚାର୍ଯ୍ୟ ପୁରସ୍କାର, ଧ୍ୟାନଚାନ୍ଦ ପୁରସ୍କାର, ତେଞ୍ଜିଙ୍ଗ ନରବେ ପୁରସ୍କାର ପାଇଁ ମଧ୍ୟ ସେ ଟ୍ରଫି ନିର୍ମାଣ କରିଆସୁଛନ୍ତି । ଏହି ଟ୍ରଫିଗୁଡ଼ିକ ନିର୍ମାଣ କରିବାରେ ତାଙ୍କର ଚାରିଜଣ ଛାତ୍ର; ମାନସ ମହାରଣା, ସନ୍ତୋଷ ରାଉତରାୟ, ଛତ୍ରପତି ବିଶ୍ୱାଳ ଓ ତପନ ମହାରଣା ତାଙ୍କୁ ସାହାଯ୍ୟ କରିଥାନ୍ତି । ଗଜେନ୍ଦ୍ରଙ୍କର ବହୁ ଚିତ୍ରକଳା ପ୍ରଦର୍ଶନୀ ମଧ୍ୟ ଆୟୋଜିତ ହୋଇସାରିଛି । ୨୦୧୯ ମସିହାରେ ଗଜେନ୍ଦ୍ର, ଓଡ଼ିଶା ଲଳିତ କଳା ଏକାଡେମୀର ସଚିବ ଭାବରେ ଆସୀତ ହୋଇଥିଲେ ।
କିଶୋର ନଗର ଅନୁଗୋଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ ଥିଲା । ଏହି ନିର୍ବାଚନ ମଣ୍ଡଳୀଟି ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ପାଲଲହଡ଼ା ସହ ଯୁଗ୍ମ ଭାବରେ ଥିଲା ଏବଂ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଏହି ନିର୍ବାଚନ ମଣ୍ଡଳୀଟି ସ୍ୱତନ୍ତ୍ର ହୋଇଥିଲା । ୧୯୫୭ ମସିହାରେ ଏହି ନିର୍ବାଚନ ମଣ୍ଡଳୀରେ ଶେଷଥର ପାଇଁ ବିଧାନ ସଭା ନିର୍ବାଚନ ଅନୁଷ୍ଠିତ ହୋଇଥିଲା । ପାଲଲହଡ଼ା ସହ ସଂଯୁକ୍ତ ଥିବାବେଳେ ଏହି ନିର୍ବାଚନ ମଣ୍ଡଳୀରୁ ମହେଶ ଚନ୍ଦ୍ର ସୁବାହୁ ସିଂହ ଓ ବାଇଧର ନାୟକ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୫୭ ମସିହାରେ ନିର୍ବାଚନ ମଣ୍ଡଳୀଟିରେ ହୋଇଥିବା ଶେଷ ବିଧାନ ସଭା ନିର୍ବାଚନରେ ଢେଙ୍କାନାଳର ରାଣୀ ରତ୍ନପ୍ରଭା ଦେବୀ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ରାନିବିଜୁମାବ, ଅନ୍ୟମାନଙ୍କ ମଧ୍ୟରେ ଲୁସେଣ୍ଟିସ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ବୟସ ସମ୍ବନ୍ଧୀୟ ମାକୁଲାର ଡିଜେରେସନ୍  , ମଧୁମେହ ରେଟିନୋପାଥି, ରେଟିନା ଶିରା ଅବରୋଧ ଯୋଗୁ ହେଉଥିବା ମାକୁଲାର ଇଡିମା ଓ ଅକାଳର ରେଟିନୋପାଥି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଆଖିରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କଞ୍ଜଙ୍କଟାଇଭାଲ ରକ୍ତସ୍ରାବ, ଆଖି ଯନ୍ତ୍ରଣା, ଫ୍ଲୋଟର ଏବଂ ଅଧିକ ଇଣ୍ଟ୍ରାଅକୁଲାର ଚାପ ସୃଷ୍ଟି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଏଣ୍ଡୋଫଥାଲମାଇଟିସ ଏବଂ ନେତ୍ରପଟଳ ସ୍ଖଳନ ହୋଇପାରେ । ଏହା ମୋନୋକ୍ଲୋନାଲ ଆଣ୍ଟିବଡିର ଏକ ଛୋଟ ଖଣ୍ଡ ଯାହା ଭାସ୍କୁଲାର ଏଣ୍ଡୋଥେଲିଆଲ୍ ଅଭିବୃଦ୍ଧି କାରକ ଏ  ସ‌ହିତ ସଂଲଗ୍ନ ହୁଏ ଏବଂ ଅବରୋଧ କରେ । ୨୦୦୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୭ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରାନିବିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାତ୍ରା ପିଛା ପ୍ରାୟ ୫୫୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ୨୦୦୦ ଡଲାର ଅଟେ ।
ଅନଙ୍ଗ କୁମାର ପଟ୍ଟନାୟକ  ( ଜନ୍ମ ୩ ଜୁନ ୧୯୪୯) ଜଣେ ଭାରତୀୟ ବିଚାରପତି ତଥା ଭାରତର ଉଚ୍ଚତମ ନ୍ୟାୟାଳୟର ପ୍ରାକ୍ତନ ବିଚାରପତି  । ସଂକ୍ଷିପ୍ତ ଜୀବନୀ ଜଷ୍ଟିସ ପଟ୍ଟନାୟକ ୩ ଜୁନ୍ ୧୯୪୯ରେ ଜନ୍ମଗ୍ରହଣ କରିଥିଲେ । ଭାରତୀୟ ବ୍ୟବସାୟୀ ଗୋପାଳ ଚନ୍ଦ୍ର ପଟ୍ଟନାୟକ ଏବଂ ଶାନ୍ତିଲତା ପଟ୍ଟନାୟକଙ୍କ ସେ ପୁତ୍ର । ସେ ରାୟପୁରର ରାଜକୁମାର କଲେଜରୁ ଶିକ୍ଷାଲାଭ କଲାପରେ ରାଜନୀତି ବିଜ୍ଞାନରେ ସମ୍ମାନ ସହ ଦିଲ୍ଲୀ ବିଶ୍ୱବିଦ୍ୟାଳୟରୁ ସ୍ନାତକ ହାସଲ କରିଥିଲେ । ତା ପରେ ସେ କଟକସ୍ଥିତ ମଧୁସୂଦନ ଆଇନ କଲେଜରୁ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ସେ ୧୯୭୬ରେ ଗ୍ରୁପ୍ ଷ୍ଟଡି ଏକ୍ସଚେଞ୍ଜ୍ ପ୍ରୋଗ୍ରାମରେ ରୋଟାରୀ ଫାଉଣ୍ଡେସନ୍ଦ୍ୱାରା ମନୋନୀତ ହୋଇ ଆମେରିକାର ଅନୁଷ୍ଠାନ ତଥା ଏହାର ଲୋକଙ୍କ ଅଧ୍ୟୟନ ପାଇଁ ଆମେରିକାର ନ୍ୟୁ ଜର୍ସି ଯାଇଥିଲେ । ବୃତ୍ତି ସେ ୧୯୭୪ ମସିହାରେ ଓଡ଼ିଶାର ଷ୍ଟେଟ ବାର କାଉନସିଲରେ ନାମ ଲେଖାଇଥିଲେ । ଜଣେ ଆଡଭୋକେଟ ଭାବରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ହାଇକୋର୍ଟରେ ଓକିଲାତି ଆରମ୍ଭ କରିଥିଲେ । ସେ ଭାରତର ସୁପ୍ରିମକୋର୍ଟରେ ମଧ୍ୟ ଅନେକ ପ୍ରସଙ୍ଗରେ ହାଜର ହୋଇ ଜାବାବ ସୁଆଲ କରିଥିଲେ । ବାଣିଜ୍ୟିକ ଆଇନ ଏବଂ ସାମ୍ବିଧାନିକ ଆଇନ ଉପରେ ତାଙ୍କର ବେଶ ଦକ୍ଷତା ଥିଲା । ୧୯୮୯ରୁ ୧୯୯୦ ପର୍ଯ୍ୟନ୍ତ ସେ ଓଡ଼ିଶା ରାଜ୍ୟ ସଡକ ପରିବହନ ନିଗମର ସ୍ଥାୟୀ ପରାମର୍ଶଦାତା ତଥା ୧୯୯୦ରୁ ୧୯୯୪ ମଧ୍ୟରେ ଓଡ଼ିଶା ସରକାରଙ୍କ ବାଣିଜ୍ୟିକ କର ବିଭାଗର ବରିଷ୍ଠ ପରାମର୍ଶଦାତା ଥିଲେ । ୧୩ ଜାନୁଆରୀ ୧୯୯୪ରେ ସେ ଓଡ଼ିଶା ଉଚ୍ଚ ନ୍ୟାୟାଲୟର ବିଚାରପତି ଭାବେ ନିଯୁକ୍ତ ହୋଇଥିଲେ ।
ଭରତ ପାଇକ  (୪ ଫେବୃଆରୀ ୧୯୫୯ - ୭ ଅପ୍ରେଲ ୨୦୨୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାମଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭରତ ପାଇକ ୧୯୫୯ ମସିହାର ଫେବୃଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୁରୁମୂର୍ତ୍ତି ପାଇକ ଓ ପତ୍ନୀଙ୍କ ନାମ ପ୍ରେମାଞ୍ଜଳି ପାଇକ । ରାଜନୈତିକ ଜୀବନ ଭରତ ପାଇକ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୧୯ ମସିହାରେ ବିଜେପିରୁ ଇସ୍ତଫା ଦେଇ ବିଜୁ ଜନତା ଦଳରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସେ ଛାତ୍ର ଜୀବନରୁ ରାଜନୀତିରେ ଯୋଗ ଦେଇଥିଲେ । ପାରଳାଖେମୁଣ୍ଡିସ୍ଥିତ ଶ୍ରୀ କୃଷ୍ଣଚନ୍ଦ୍ର ଗଜପତି ସ୍ୱୟଂଶାସିତ ମହାବିଦ୍ୟାଳୟରେ ପଢ଼ିବା ବେଳେ ଛାତ୍ର ସଂସଦର ସଭାପତି ଭାବେ ନିର୍ବାଚିତ ହୋଇଥିଲେ । ଏହାପରେ ବ୍ରହ୍ମପୁରସ୍ଥିତ ଲିଙ୍ଗରାଜ ଆଇନ ମହାବିଦ୍ୟାଳୟରେ ଛାତ୍ର ସଂସଦ ସମ୍ପାଦକ ଭାବେ ନିର୍ବାଚିତ ହୋଇଥିଲେ । ବିଜୁ ପଟ୍ଟନାୟକଙ୍କ ଆଦର୍ଶରେ ଅନୁପ୍ରାଣିତ ହୋଇ ସେ ପ୍ରତ୍ୟକ୍ଷ ରାଜନୀତିରେ ଯୋଗ ଦେଇଥିଲେ । ୨୦୦୪ ମସିହାରେ ଗଜପତି ଜିଲ୍ଲାର ରାମଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବେରେ ନିର୍ବାଚନ ଲଢ଼ି ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ଭରତ ପାଇକ ୨୦୨୦ ମସିହାର ଅପ୍ରେଲ ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୧ ବର୍ଷ ବୟସ ହୋଇଥିଲା ।
ଲିଥିୟମ  ଏହା ଗ୍ରୀକ ଶବ୍ଦ ଲିଥୋସ୍ / ରୁ ଅସିଛିମାନେ  'ପଥର'  ହେଉଛି ଏକ ନରମ, ରୂପା ଭଳି ଧଳା ଦେଖାଯାଉଥିବା ଧାତୁ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୩ । ଏହା ଏତେ ନରମ ଯେ ଏହାକୁ ଛୁରିଦ୍ୱାରା ମଧ୍ୟ କଟା ଯାଇପାରିବ । ଏହା ଅନ୍ୟ ଧାତୁ ଗୁଡ଼ିକ ମଧ୍ୟରେ ସବୁଠାରୁ ହାଲୁକା କିନ୍ତୁ ଏହା ସାନ୍ଧ୍ରତା   ଜଳର ଅର୍ଦ୍ଧେକ ।   ବିଗ୍ ବ୍ୟାଙ୍ଗ୍‌ର ପ୍ରଥମ କ୍ଷଣରେ ତିଆରି ତିନୋଟି ଧାତୁ ଭିତରୁ ଲିଥିୟମ ଅନ୍ୟତମ । ଅନ୍ୟଦୁଇଟି ହେଲେ ଉଦଜାନ ଓ ହିଲିଅମ - ଜୋତିର୍ବିଦଙ୍କ ଅନୁସାରେ ଏହି ଦୁଇଟି ମୌଳିକର ପରିମାଣ ଲିଥିୟମଠାରୁ ଅନେକ ଗୁଣରେ ଅଧିକ ।   ଧର୍ମ ପରମାଣବିକ ସଂରଚନା ସମସ୍ଥାନିକ ଇତିହାସ ପେଟାଲାଇଟ  ( - 4 10), ଯେଉଁଥିରେ ଲିଥିୟମ ରହିଥାଏ, ବ୍ରାଜିଲୀୟ ବୈଜ୍ଞାନିକ ଜୋସ ବୋନିଫାସିଓ ଡି ଆଣ୍ଡ୍ରାଡ଼େ ଇ ସିଲଭା ୧୭୦୦ ଶତାବ୍ଦୀର ଶେଷ ଆଡକୁ ତାଙ୍କର ସ୍ୱୀଡ଼େନ ଗସ୍ତ ବେଳେ ଆବିଷ୍କାର କରିଥିଲେ  । ଜୋହାନ ଅଗଷ୍ଟ ଆର୍ଫ୍ୱେଡ଼ସନ୍‌ ୧୮୧୭ରେ ଲିଥିୟମ ଆବିଷ୍କାର କରିଥିଲେ । ଉତ୍ପାଦନ ଲିଥିୟମ ବହୁଳ ମାତ୍ରାରେ ବ୍ୟବହାର ହଉଥିଲେହେଁ ଏହା ପ୍ରକୃତିକ ଭାବେ ଏହାର ମୂଳ ରୂପରେ ମିଳିନଥାଏ । ଏହାର ପ୍ରତିକ୍ରିୟାଶୀଳ ଗୁଣ ଯୋଗୁଁ ଏହା ଏକ ବା ଏକାଧିକ ଅନ୍ୟ ମୌଳିକ ଓ ଯୌଗିକ ଗୁଡ଼ିକ ସହ ବାନ୍ଧି ହୋଇ ରହିଥାଏ । ଖଣିଜ ପଦାର୍ଥରୁ ଏହା ଅତି ଅଳ୍ପ ପରିମାଣରେ ମିଳିଥାଏ;     3 2 ,  ( , ) 4  ,  ,   2  ( , )3 10  ,  2 . ବ୍ୟବସାୟିକ ଭାବେ ବ୍ୟବହୃତ ଅଧିକାଂଶ ଲିଥିୟମ ବ୍ରିନ୍‌ସ୍  ରୁ ମିଳିଥାଏ । ଏହା ବ୍ୟତୀତ ତରଳ ଲିଥିୟମ କ୍ଳୋରାଇଡରେ ବୈଦୁତିକ ଚାର୍ଜ ପ୍ରବାହିତ କରାଇ ଲିଥିୟମ ବାହାର କରାଯାଏ । ପ୍ରତିବର୍ଷ ପାଖାପାଖି ୩୯ ଟନ ଲିଥିୟମ ତିଆରି ହୋଇଥାଏ ।
ଅନନ୍ତ ଯଶବନ୍ତ ଖାରେ  (ଜନ୍ମ ୧୯୪୭) ଜଣେ ଭାରତୀୟ ଲେଖକ ଏବଂ ଅବସରପ୍ରାପ୍ତ ସିଭିଲ ଇଞ୍ଜିନିୟର ଥିଲେ  । ସେ ବିଜ୍ଞାନ ଏବଂ ଭୂବିଜ୍ଞାକୁ ମରାଠୀ ଭାଷାରେ ଲେଖିଛନ୍ତି । ସେ ପ୍ରାୟ ପଚିଶଟି ପୁସ୍ତକ ପ୍ରକାଶ କରିଛନ୍ତି, ୨୦୧୪ ମସିହାରେ ପ୍ରକାଶିତ  'ଉଦୟ'  ଏକ ଉପନ୍ୟାସକୁ ଅନ୍ତର୍ଭୁକ୍ତ କରି ମରାଠୀ ସାହିତ୍ୟର ଏକ ପ୍ରମୁଖ ଲେଖା ମାନ୍ୟତା ପାଇଥିଲା । ସେ ୧୯୪୬ ମସିହାରେ ବ୍ରିଟିଶ ଭାରତର ବମ୍ବେରେ ଜନ୍ମଗ୍ରହଣ କରିଥିଲେ । ସେ ପିତା, ଯଶବନ୍ତ ଅନନ୍ତ ଖାରେ ଏବଂ ମାତା, ସୁମତି ଖାରେଙ୍କ କୋଳରେ ଜାନ୍ମଗ୍ରହଣ କରିଥିଲେ । ସେ ନୂତନ ଇଂରାଜୀ ବିଦ୍ୟାଳୟ ଏବଂ ମହାରାଷ୍ଟ୍ରର ସରସ୍ୱତୀ ବିଦ୍ୟାଲୟରୁ ଶିକ୍ଷା ଲାଭ କରିଥିଲେ । ପରେ ସେ ୧୯୬୭ ମସିହାରେ ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜି ବମ୍ବେରୁ ଇଞ୍ଜିନିୟରିଂ ଡିଗ୍ରୀ ହାସଲ କରିଥିଲେ । ନନ୍ଦ ଖାରେଙ୍କ ପିତା ଖେର ଆଣ୍ଡ ତରକୁଣ୍ଡେ ଇନଫ୍ରାଷ୍ଟ୍ରୁଡଚର ନାମକ ଏକ ପ୍ରତିଷ୍ଠିତ କମ୍ପାନୀ ପ୍ରତିଷ୍ଠା କରିଥିଲେ । ବୃତ୍ତି ଲେଖକ ହେବା ପୂର୍ବରୁ, ସେ ଖାରେ ଏବଂ ତାରକୁଣ୍ଡେ କମ୍ପାନୀରେ ଭାଗୀଦାର ଏବଂ ପରିଚାଳନା ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ସେ ୨୦୦୧ ମସିହାରେ, କମ୍ପାନୀରୁ ଅବସର ନେଇଥିଲେ । ଅବସର ପୂର୍ବରୁ ସେ ରାଜନୈତିକ, ଅର୍ଥନୈତିକ ଏବଂ ନିର୍ମାଣ ଶିଳ୍ପ ସହିତ ଜଡିତ ଥିଲେ । ୧୯୮୧ ମସିହାରୁ ୧୯୯୨ ମସିହା ମଧ୍ୟରେ ସେ ବିଜ୍ଞାନ ଉପରେ ଆଧାରିତ ଏକ ଶିକ୍ଷଣ କେନ୍ଦ୍ର ମରାଠୀ ବିଦୟନ ପରିଷଦ ସହିତ ଜଡିତ ଥିଲେ । ସେ ୧୯୯୮ ମସିହାରୁ ୨୦୧୭ ମସିହା ପର୍ଯ୍ୟନ୍ତ ଆଜଛ ସୁଧରକ  (ବର୍ତ୍ତମାନ ନିଷ୍କ୍ରିୟ) ଖବରକାଗଜରେ କାମ କରିଥିଲେ ଏବଂ ସେ ସମ୍ପାଦକ ଭାବେ ପଦୋନ୍ନତି ନହେବା ଯାଏଁ ପ୍ରକାଶନ ପାଇଁ ସମ୍ପାଦକୀୟ ବୋର୍ଡ ଭାବେ କାମ କରିଥିଲେ  । ତାଙ୍କ କାର୍ଯ୍ୟରେ ଉପନ୍ୟାସ, ଅନୁବାଦ ଏବଂ ଆତ୍ମଜୀବନୀ ଅନ୍ତର୍ଭୁକ୍ତ । ତାଙ୍କର ପ୍ରମୁଖ ପ୍ରକାଶନରେ  "ଅନ୍ତଜିଛି ବଖାର, କାହାଣୀ ମାନବପ୍ରନ୍ୟାଚୀ, ଜୀଭୋତପତ୍ତି ... ଆନି ନନ୍ତାର, ବଖାର ଅନ୍ତକଲାଚି, ୱାରୁଲପୂରାଣ, ୨୦୫୦ ଏବଂ ସମ୍ପ୍ରତୀ"  ଇତ୍ୟାଦି ଅନ୍ତର୍ଭୁକ୍ତ ।  "ଇଭାଜୀ"  ନାମକ ତାଙ୍କର ଏକ ଆତ୍ମଜୀବନୀ ୨୦୧୧ ମସିହାରେ ପ୍ରକାଶିତ ହୋଇଥିଲା ଯାହା, ତାଙ୍କର ଏକ ପ୍ରମୁଖ ଲେଖା ଭାବରେ ମାନ୍ୟତା ପାଇଥିଲା । ସେ ପ୍ରଥମେ ବିଦର୍ଭରେ ନିର୍ମାଣ କାର୍ଯ୍ୟ ସହିତ ଜଡିତ ଥିଲେ । ସେ ସିଭିଲ୍ ଇଞ୍ଜିନିୟରିଂ କ୍ୟାରିଅର ସମୟରେ ତାଙ୍କର ସାହିତ୍ୟିକ ଜୀବନ ଆରମ୍ଭ କରିଥିଲେ, କିନ୍ତୁ ଚାକିରୀରୁ ଅବସର ନେବା ପରେ ସେ ପୁସ୍ତକ ଲେଖିବା ଆରମ୍ଭ କରିଥିଲେ । ପୁରସ୍କାର ପାଣ୍ଡୁଲିପି  'ଜନ୍ତାଚେ କୁମ୍ପନାଭାରୁ'  ୧୯୮୫ ମସିହାରେ ବିଜ୍ଞାନ ପୁସ୍ତକ / ପାଣ୍ଡୁଲିପି ପାଇଁ ଗ୍ରାଣ୍ଟାଲିଙ୍କ ଦ୍ୱିତୀୟ ପୁରସ୍କାର ଲାଭ କରିଥିଲେ । ଉପନ୍ୟାସ  'ଉଦୟ'  ୨୦୧୫ ମସିହାରେ ଲୋକମଙ୍ଗଲଳ ସାହିତ୍ୟ ପୁରସ୍କାର ଲାଭ କରିଥିଲା  । ଯେହେତୁ ସେ ୨୦୧୭ର ମସିହାରେ କୌଣସି ପୁରସ୍କାର ଗ୍ରହଣ ନକରିବାକୁ ନିଷ୍ପତ୍ତି ନେଇଥିଲେ, ତେଣୁ ସେ ୨୦୨୦ ମସିହାରେ ଉପନ୍ୟାସ  'ଉଦୟ'  ପାଇଁ ଘୋଷିତ ସାହିତ୍ୟ ଏକାଡେମୀ ପୁରସ୍କାରକୁ ପ୍ରତ୍ୟାଖ୍ୟାନ କରିଥିଲେ । ଏହି ମନା ପଛରେ କୌଣସି ରାଜନୈତିକ କାରଣ ନାହିଁ ବୋଲି ସେ ସ୍ପଷ୍ଟ କରିଛନ୍ତି । ତାଙ୍କର ଉପନ୍ୟାସ ଉଦୟ ଡିଜିଟାଲ୍ ବିପ୍ଳବର ଏକ ଭବିଷ୍ୟତ ବିଶ୍ଳେଷଣ ଧାରଣ କରିଥାଏ ଯାହା ମୁଖ୍ୟତ ମେସିନ‌ଦ୍ୱାରା ନିୟନ୍ତ୍ରିତ ମାନବ ଜୀବନକୁ ଘେରିଥାଏ ।
ସଞ୍ଚୟ ଖାତା ହେଉଛି ଏକ ଖୁଚୁରା ବ୍ୟାଙ୍କର   ଏକ ବ୍ୟାଙ୍କ ଆକାଉଣ୍ଟ । ସୀମିତ ସଂଖ୍ୟକ ଉଠାଣ, ଲିଙ୍କ୍ ହୋଇଥିବା ଡେବିଟ୍ କାର୍ଡ ସୁବିଧା, ସୀମିତ ସଂଖ୍ୟକ ଅର୍ଥ ବିନିମୟ ବିକଳ୍ପ ଏବଂ ଅତ୍ୟଧିକ ଟଙ୍କା ଉଠାଇବାରେ ଅସମର୍ଥତା ଏହି ଖାତାର ସାଧାରଣ ବୈଶିଷ୍ଟ୍ୟ ଅନ୍ତର୍ଭୁକ୍ତ । ପାରମ୍ପରିକ ଭାବରେ, ସଞ୍ଚୟ ଆକାଉଣ୍ଟରେ କାରବାର ଏକ ପାସବୁକରେ ବ୍ୟାପକ ଭାବରେ ରେକର୍ଡ କରାଯାଉଥିଲା, ଏବଂ ବେଳେବେଳେ ପାସବୁକ ସଞ୍ଚୟ ଆକାଉଣ୍ଟକୁ କୁହାଯାଏ ଏବଂ ବ୍ୟାଙ୍କ ବିବରଣୀ ପ୍ରଦାନ କରାଯାଉନଥିଲା; ତଥାପି, ସମ୍ପ୍ରତି ଏଭଳି କାରବାର ସାଧାରଣତଃ ଇଲେକ୍ଟ୍ରୋନିକ ଏବଂ ଅନଲାଇନରେ ଉପଲବ୍ଧ ହୋଇଥାଏ । ଲୋକମାନେ ନିଜର ନଗଦ ଟଙ୍କା ରଖିବା ପାଇଁ ଏକ ସୁରକ୍ଷିତ ସ୍ଥାନ ସମେତ ବିଭିନ୍ନ କାରଣରୁ ସଞ୍ଚୟ ଆକାଉଣ୍ଟରେ ଟଙ୍କା ଜମା କରନ୍ତି । ସଞ୍ଚୟ ଆକାଉଣ୍ଟଗୁଡିକ ସାଧାରଣତଃ ସୁଧ ମଧ୍ୟ ଦିଅନ୍ତି: ପ୍ରାୟ ସମସ୍ତେ ସମୟ କ୍ରମେ ଯୌଗିକ ସୁଧ   ହାସଲ କରନ୍ତି । ଅନେକ ଦେଶରେ ସଞ୍ଚୟ ଆକାଉଣ୍ଟକୁ ଜମା ବୀମାଦ୍ୱାରା ସୁରକ୍ଷିତ କରିବା ଆବଶ୍ୟକ ଏବଂ କେତେକ ଦେଶ ଆକାଉଣ୍ଟ ବାଲାନ୍ସର ଅତିକମରେ ଏକ ଅଂଶ ପାଇଁ ସରକାରୀ ଗ୍ୟାରେଣ୍ଟି ପ୍ରଦାନ କରନ୍ତି । ଅନେକ ପ୍ରକାରର ସଞ୍ଚୟ ଆକାଉଣ୍ଟ ଅଛି, ଯାହା ପ୍ରାୟତଃ ନିର୍ଦ୍ଦିଷ୍ଟ ଉଦ୍ଦେଶ୍ୟ ପୂରଣ କରିଥାଏ । ଏଥିରେ ଯୁବ ସଞ୍ଚୟକାରୀଙ୍କ ଆକାଉଣ୍ଟ, ଅବସରପ୍ରାପ୍ତ ବ୍ୟକ୍ତିଙ୍କ ଆକାଉଣ୍ଟ, ଖ୍ରୀଷ୍ଟମାସ କ୍ଲବ ଆକାଉଣ୍ଟ, ନିବେଶ ଆକାଉଣ୍ଟ ଏବଂ ମନି ମାର୍କେଟ ଆକାଉଣ୍ଟ ଅନ୍ତର୍ଭୁକ୍ତ ହୋଇପାରେ । କେତେକ ସଞ୍ଚୟ ଆକାଉଣ୍ଟରେ ଅନ୍ୟାନ୍ୟ ସ୍ୱତନ୍ତ୍ର ଆବଶ୍ୟକତା ମଧ୍ୟ ରହିଛି, ଯେପରିକି ସର୍ବନିମ୍ନ ପ୍ରାରମ୍ଭିକ ଜମା, ନିୟମିତ ଜମା ଏବଂ ଉଠାଣ ନୋଟିସ । ସଞ୍ଚୟ ବ୍ୟାଙ୍କ ଆକାଉଣ୍ଟ ଉପଲବ୍ଧ ସବୁଠାରୁ ଉପଯୋଗୀ ବ୍ୟାଙ୍କିଙ୍ଗ ସେବା ମଧ୍ୟରୁ ଅନ୍ୟତମ  ଏହାର ଦୁଇଟି କାରଣ ରହିଛି- ଆକାଉଣ୍ଟରେ ଅଚଳ ପଡ଼ିଥିବା ଟଙ୍କା ଉପରେ ସୁଧ ରୋଜଗାର କରିବାକୁ ସକ୍ଷମ ହେବା ହେଉଛି ପ୍ରତ୍ୟେକ ବ୍ୟାଙ୍କ ଉପଭୋକ୍ତା ମୂଲ୍ୟାଙ୍କନ କରିବା ଏବଂ ଆକାଉଣ୍ଟକୁ ସବୁଠାରୁ ସୁବିଧାଜନକ ଉପାୟରେ ବ୍ୟବହାର କରିବାକୁ ସକ୍ଷମ ହେବା । ଉଦାହରଣ ସ୍ୱରୂପ, ଡିଜିଟାଲ ବ୍ୟାଙ୍କିଙ୍ଗ୍ ଦୁନିଆରେ, ଏପରି ଲୋକ ଅଛନ୍ତି ଯେଉଁମାନେ ପାରମ୍ପରିକ ଆକାଉଣ୍ଟସହିତ ଖୁସିରେ ରୁହନ୍ତି, ବିଶେଷକରି ଭାରତରେ ଯେଉଁଠାରେ ବୟସ୍କମାନେ ଟେକ୍ନୋଲୋଜି ପ୍ରିୟ ନୁହଁନ୍ତି । ନିୟମାବଳୀ ଭାରତରେ ଅଧିକାଂଶ ବ୍ୟାଙ୍କରେ ସଞ୍ଚୟ ବ୍ୟାଙ୍କ ନଥିଲା। ଗ୍ରାହକମାନେ ନିଜର ସଞ୍ଚୟ ପାଇଁ କେବଳ ଫିକ୍ସଡ ଡିପୋଜିଟ୍ ଉପରେ ନିର୍ଭର କରୁଥିଲେ। କାନାରା ବ୍ୟାଙ୍କ  (ପୂର୍ବରୁ କାନାରା ବ୍ୟାଙ୍କିଂ କର୍ପୋରେସନ୍ ଲିମିଟେଡ୍) ଅତ୍ୟନ୍ତ କଠୋର ନିୟମ ସହିତ ୧୯୨୦ ମସିହାରେ ସଞ୍ଚୟ ବ୍ୟାଙ୍କ ଆକାଉଣ୍ଟର ଧାରଣା ଆରମ୍ଭ କରିଥିଲା  । ଜଣେ ଗ୍ରାହକ ସର୍ବନିମ୍ନ ଏକ ଟଙ୍କା ଏବଂ ସର୍ବାଧିକ ଏକ ହଜାର ଟଙ୍କା ଜମା କରିପାରୁଥିଲେ । ତାଙ୍କୁ ଦୁଇ ହଜାର ଟଙ୍କାରୁ ଅଧିକ ବାଲାନ୍ସ ନେବାକୁ ଅନୁମତି ଦିଆଯାଇନଥିଲା। ଆଉ ସବୁଠାରୁ ଗୁରୁତ୍ୱପୂର୍ଣ୍ଣ କଥା ହେଲା ଗ୍ରାହକ ଯେତେବେଳେ ଚାହିଁବେ ଟଙ୍କା ଉଠାଇ ପାରିବେ ନାହିଁ, ତାଙ୍କୁ ଟଙ୍କା ଉଠାଇବା ପାଇଁ ବ୍ୟାଙ୍କକୁ ୩ ଦିନର ନୋଟିସ ଦେବାକୁ ପଡିଥିଲା । ସଞ୍ଚୟ ଆକାଉଣ୍ଟରୁ ବ୍ୟାଙ୍କଗୁଡ଼ିକ ସେମାନଙ୍କ ଆୟ ବୃଦ୍ଧି କରିବାର ଅଭିନବ ଉପାୟ ବାହାର କରିଛନ୍ତି। ପ୍ରତ୍ୟେକ ପାସ୍ ବୁକ୍ ପାଇଁ ଗ୍ରାହକଙ୍କୁ ୨୫ ପଇସା  (ଏବେ ମାଗଣାରେ ଦିଆଯାଉଛି) ଦେବାକୁ କୁହାଯାଇଥିଲା । ଏହାବ୍ୟତୀତ ବ୍ୟାଙ୍କଗୁଡ଼ିକ ପ୍ରତି ମାସର ଯେକୌଣସି ଗୋଟିଏ ଦିନର ସର୍ବନିମ୍ନ କ୍ରେଡିଟ୍ ବାଲାନ୍ସରେ ଜମା ଉପରେ ସୁଧ ହାର ନିର୍ଦ୍ଧାରଣ କରିବାର ସ୍ୱାଧୀନତା ଉପଭୋଗ କରିଥିଲେ। କିଛି ସମୟ ପାଇଁ ଭାରତୀୟ ବ୍ୟାଙ୍କଗୁଡିକରେ ସଞ୍ଚୟ ଖାତା ଉପରେ ସୁଧ ହାର ଭାରତୀୟ ରିଜର୍ଭ ବ୍ୟାଙ୍କଦ୍ୱାରା ନିୟନ୍ତ୍ରିତ ହେଉଥିଲା । ଏବେ ପୁଣି ଥରେ ଏହା ଭାରତର ବ୍ୟକ୍ତିଗତ ବ୍ୟାଙ୍କଗୁଡିକଦ୍ୱାରା ସ୍ଥିର କରାଯାଇଛି କିନ୍ତୁ ସେମାନେ ୨୦୦୨ରେ ପ୍ରଚଳନ କରାଯାଇଥିବା ନୋ ୟୋର କଷ୍ଟମର ଗାଇଡଲାଇନକୁ ଅନୁସରଣ କରିବେ । ଡିପୋଜିଟ ଇନସ୍ୟୁରାନ୍ସ ଆଣ୍ଡ କ୍ରେଡିଟ୍ ଗ୍ୟାରେଣ୍ଟି କର୍ପୋରେସନ ଆକ୍ଟ, ୧୯୬୧ ନାମକ ଏକ ଆଇନଦ୍ୱାରା ଗଠିତ ଡିପୋଜିଟ ଇନସ୍ୟୁରାନ୍ସ ଆଣ୍ଡ କ୍ରେଡିଟ୍ ଗ୍ୟାରେଣ୍ଟି କର୍ପୋରେସନଦ୍ୱାରା ଭାରତର ବ୍ୟାଙ୍କ ଜମାର ବୀମା କରାଯାଏ । ବର୍ତ୍ତମାନ ବୀମାର ସୀମା ମାତ୍ର ୫ ଲକ୍ଷ ଟଙ୍କା ରହିଛି ।
ନଅଗାଁ ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୮୯ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଇନସୁଲିନ ଗ୍ଲୁଲିସାଇନ, ବିକ୍ରୟ ନାମ , ଏକ ପ୍ରକାର ତୁରନ୍ତ କାର୍ଯ୍ୟକ୍ଷମ ଇନସୁଲିନ ଯାହା ମଧୁମେହ ଟାଇପ ୧ ଓ ମଧୁମେହ ଟାଇପ ୨ ଚିକିତ୍ସା ପାଇଁ ବ୍ୟବ‌ହୃତ ହୁଏ । ଖାଇବାର ୧୫ ମିନିଟ ପୂର୍ବରୁ ଓ ୨୦ ମିନିଟ ପରେ ଏହି ଔଷଧ ଇଞ୍ଜେକସନ ଆକାରରେ ଚର୍ମ ତଳେ ଦିଆଯାଏ । ଶିରାରେ ଇଞ୍ଜେକସନ ଆକାରରେ ମଧ୍ୟ ଦିଆଯାଏ । ଦୀର୍ଘକାଳୀନ ଇନସୁଲିନ ସ‌ହିତ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ଶର୍କରା ଏବଂ ଇଞ୍ଜେକସନ୍ ସ୍ଥାନରେ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, କମ୍ ରକ୍ତ ପୋଟାସିଅମ୍ ଏବଂ ଲାଇପୋଡିଷ୍ଟ୍ରୋଫି ହୋଇପାରେ  ଏହା ରେକମ୍ବିନାଣ୍ଟ ଡିଏନଏ କୌଶଳ ଦ୍ୱାରା ପ୍ରସ୍ତୁତ ହୁଏ । ୨୦୦୪ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ପାଇଁ ଇନସୁଲିନ ଗ୍ଲୁଲିସିନ୍ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ମୂଲ୍ୟ ପ୍ରାୟ ୬ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୧୦୦ ଡଲାରରୁ ସାମାନ୍ୟ ଅଧିକ ।
ଟେମରି (ତେମାରୀ ନାମରେ ମଧ୍ୟ ପରିଚିତ) ଭାରତୀୟ ରାଜ୍ୟ ଓଡ଼ିଶାର ବରଗଡ଼ ଜିଲ୍ଲାର ପଦ୍ମପୁର ଉପଖଣ୍ଡର ଏକ ଗ୍ରାମ ପଞ୍ଚାୟତ  । ଶିକ୍ଷା ଗ୍ରାମରେ ପ୍ରାଇମାରୀ ସ୍କୁଲ ସହ ହାଇସ୍କୁଲ ମଧ୍ୟ ରହିଛି । ଭୌଗଳିକ ଅବସ୍ଥିତି ଟେମରିର ଭୌଗୋଳିକ ଅବସ୍ଥିତି 21 0 42  82 53 45  ଠାରେ । ଏହା ସମୁଦ୍ରପତ୍ତନଠାରୁ ୮୬୯ଫୁଟ ଉପରେ । ଏହା ଜିଲ୍ଲାର ସଦର ମହକୁମା ବରଗଡ଼ଠାରୁ ୧୦୪ କିଲୋମିଟର ଦୂରବର୍ତ୍ତୀ । ଏହା ପାଇକମାଳ ବ୍ଲକର ଏକ ଗ୍ରାମ ପଞ୍ଚାୟତ ଓ ପାଇକମାଳଠାରୁ ଏହା ୧୮ କିଲୋମିଟର ଦୂର । ଏହି ଅଞ୍ଚଳ ଚିର ମରୁଡିଗ୍ରସ୍ତ । ଏଠାରେ ଜଳସେଚନର ସୁବିଧା ନାହି । ଏଠାରୁ ୨୫ କିଲୋମିଟର ଦୂରରେ ଗନ୍ଧମାର୍ଦନ ପର୍ବତ ଅବସ୍ଥିତ । ଏଠାରୁ ୩ କିଲୋମିଟର ଦୂରରେ ମଗରଣଲ୍ଲ ବନ୍ଧ ଅବସ୍ଥିତ । ଜନସଂଖ୍ୟା ୨୦୦୧ ମସିହା ଜନଗଣନା ଅନୁସାରେ ଏହି ସହରର ଜନସଂଖ୍ୟା ୨୦୯୩ ଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା ୧୦୪୫ ଥିବା ବେଳେ ମହିଳା ସଂଖ୍ୟା ୧୦୪୮ ଥିଲା । ଏଠାରେ ସାକ୍ଷରତା ହାର ୬୧% ଯାହା ଜାତୀୟ ହାରଠାରୁ କିଛି ଅଧିକ । ଯାନୀ ଯାତ୍ରା ନୂଆଖାଇ ଓ ପୌଷ ପୂର୍ଣ୍ଣିମା ଏଠାର ମୁଖ୍ୟ ପୂଜା । ଲକ୍ଷ୍ମୀ ପୂଜା ଏଠାରେ ପାଳନ କରାଯାଏ ।
ସିଟାଗ୍ଲିପଟିନ/ମେଟଫର୍ମିନ, ଅନ୍ୟମାନଙ୍କ ମଧ୍ୟରେ ଜାନୁମେଟ ବ୍ରାଣ୍ଡ ନାମରେ ବିକ୍ରି ହୁଏ, ଏକ ଔଷଧ ମିଶ୍ରଣ ଯାହା ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ  ଯେଉଁମାନଙ୍କ ମେଟଫର୍ମିନ ଏବଂ ସଲଫୋନିଲୁରିଆ ସାହାଯ୍ୟରେ ରକ୍ତ ଶର୍କରା ସହିତ ନିୟନ୍ତ୍ରିତ ହୋଇନଥାଏ ସେମାନଙ୍କ ମଧ୍ୟରେ ଏହା ବ୍ୟବହୃତ ହୋଇପାରେ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡବିନ୍ଧା ଏବଂ ଉପର ଶ୍ୱାସନଳୀ ସଂକ୍ରମଣ ଅନ୍ତର୍ଭୁକ୍ତ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଲାକ୍ଟିକ ଏସିଡୋସିସ, ଅଗ୍ନାଶୟ ପ୍ରଦାହ, କମ୍ ରକ୍ତ ଶର୍କରା, ହୃଦ୍‌ପାତ, ଗଣ୍ଠି ଯନ୍ତ୍ରଣା ଏବଂ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ  ଗର୍ଭବତୀ କିମ୍ବା ସ୍ତନ୍ୟପାନ କରାଉଥିବା ଲୋକଙ୍କଠାରେ ଏହା ସଠିକ୍ ଭାବରେ ଅଧ୍ୟୟନ କରାଯାଇ ନାହିଁ  ଏଥିରେ ଡାଇପରପ୍ଟାଇଡ-୪ ଇନହିବିଟର ଶ୍ରେଣୀର ସାଇଟାଗ୍ଲିପଟନ ଏବଂ ମେଟଫର୍ମିନ ଥାଏ  ଯୁକ୍ତରାଷ୍ଟ୍ରରେ ୨୦୦୭ରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା  ଏକ ମାସ ଯୋଗାଣ ୨୦୧୯ ସୁଦ୍ଧା ଯୁକ୍ତରାଜ୍ୟରେ ଏନଏଚଏସର ମୂଲ୍ୟ ପ୍ରାୟ ୩୩.୨୬ ପାଉଣ୍ଡ  ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୪୩୩ ଡଲାର ଥିଲା । 2017 ରେ, ଏହା ଚାରି ମିଲିୟନରୁ ଅଧିକ ପ୍ରେସକ୍ରିପସନ୍ ସହିତ ୧୩୯ତମ ସାଧାରଣ ପ୍ରସକ୍ରିପସନ ଷଧ ଥିଲା
ଗୋପୀନାଥ ଭୋଇ  (୨୮ ଜୁଲାଇ ୧୯୨୮ - ୯ ଫେବୃଆରୀ ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, ଜନତା ପାର୍ଟି ଓ ଉତ୍କଳ କଂଗ୍ରେସ ଭଳି ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଗୋପୀନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୭୪ ଓ ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ପିପିଲି ଓ ବାଲିପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗୋପୀନାଥ ଭୋଇ ୧୯୨୮ ମସିହାର ଜୁଲାଇ ମାସ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୀମ ଭୋଇ ଓ ପତ୍ନୀଙ୍କ ନାମ ଆଶାଲତା ଦେଇ । ଗୋପୀନାଥଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଏଟ୍ । ରାଜନୈତିକ ଜୀବନ ଗୋପୀନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, ଜନତା ପାର୍ଟି ଓ ଉତ୍କଳ କଂଗ୍ରେସ ଭଳି ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ମୃତ୍ୟୁ ଗୋପୀନାଥ ଭୋଇ ୨୦୧୨ ମସିହାର ଫେବୃଆରୀ ମାସ ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।
ମାଳତୀ ଚୌଧୁରୀ  (୨୬ ଜୁଲାଇ ୧୯୦୪ - ୧୫ ମାର୍ଚ୍ଚ ୧୯୯୮) ଜଣେ ସ୍ୱାଧୀନତା ସଂଗ୍ରାମୀ ଥିଲେ  । ମାଳତୀ ୨୬ ଜୁଲାଇ ୧୯୦୪ରେ ଏକ ବ୍ରାହ୍ମ ପରିବାରରେ ବାପା ବାରିଷ୍ଟର କୁମୁଦ ନାଥ ସେନ ଓ ମାଆ ସ୍ନେହଲତା ସେନଙ୍କଠାରୁ ଜନ୍ମ ନେଇଥିଲେ । ୨.୫ ବର୍ଷ ବୟସରେ ବାପାଙ୍କୁ ହରାଇ ସେ ମାଆଙ୍କ ଦେଇ ପରିପାଳିତ ହୋଇଥିଲେ । ବିଶ୍ୱକବି ରବିନ୍ଦ୍ରନାଥ ତାଙ୍କୁ ସ୍ନେହରେ ମିନୁ ଓ ଗାନ୍ଧୀଜୀ ତାଙ୍କୁ ତୁଫାନୀ ନାମରେ ଡାକୁଥିଲା ବେଳେ ସେ ଓଡ଼ିଶାବାସୀଙ୍କ ଆଦରଣୀୟ ନୂମା  (ନୂଆ ମା) ଭାବେ ପରିଚିତ ଥିଲେ  । ସ୍ୱାଧୀନତା ସଂଗ୍ରାମର ପ୍ରଜାମଣ୍ଡଳ ଆନ୍ଦୋଳନରେ ସେ ଏତେ ମାତ୍ରାରେ ଜଡ଼ିତ ଥିଲେ ଇଂରେଜ ସରକାର ତାଙ୍କୁ  "ଜୋଆନ୍ ‌ ଅଫ୍‌ ଆର୍କ " ନାମେର ସମ୍ବୋଧନ କରୁଥିଲେ। ଜୀବନୀ ମାଳତୀ ଦେବୀଙ୍କର ବିପ୍ଳବୀ ଚିନ୍ତାଧାରାକୁ ଅଧିକ ପ୍ରେରିତ କରିଥିଲେ ତାଙ୍କ ସ୍ୱାମୀ ନବକୃଷ୍ଣ ଚୌଧୁରୀ। ବିବାହ ପରେ ସେ ଓ ତାଙ୍କ ସ୍ୱାମୀ ଜଗତସିଂହପୁର ଜିଲ୍ଲାର ତରିକୁନ୍ଦ ଗ୍ରାମରେ ରହୁଥିଲେ। ଜୀବିକା ନର୍ବାହ କରିବା ପାଇଁ ସେ କୃଷି ଓ ଗୋ ପାଳନ କରୁଥିଲେ। ଗ୍ରାମରେ ରହିବବେଳେ ସେ ଘର ଘର ବୁଲି ମହିଳାମାନଙ୍କୁ ସେମାନଙ୍କ ଅଧିକାର ବିଷୟରେ ସଚେତନ କରାଇବା ସହ ତାଙ୍କୁ ସ୍ୱାଧୀନତା ସଙ୍ଗ୍ରାମରେ ସହେଯାଗ କରିବା ପାଇଁ ଅନୁରୋଧ କରୁଥିଲେ। ସାମାଜିକ କାମ ଓ ରାଜନୀତି ବିଭା ହେବାପରେ ସେ ଓଡ଼ିଶାରେ ବସବାସ କରୁଥିଲେ ଓ ଓଡ଼ିଶା ତାହାଙ୍କର କର୍ମଭୂମି ପାଲଟିଥିଲା । ଚୌଧୁରୀ ଦମ୍ପତି ଏକ ଛୋଟ ଗାଁ ଅନଖିଆରେ ବସବାସ କରୁଥିଲେ, ଯାହା ଏବେକାର ଜଗତସିଂହପୁର ଜିଲ୍ଲାରେ ଅବସ୍ଥିତ । ସେଠାରେ ନବକୃଷ୍ଣ ଚାଷବାସ ଆରମ୍ଭ କରିଥିଲେ ଓ ଆଖୁର ଫସଲ ଉତ୍ପାଦନ ବଢ଼ାଇବା ଉପରେ କାମ କରୁଥିଲେ । ଚାଷ ଛଡ଼ା ଆଖପାଖ ଗାଁମାନଙ୍କ ସହ ସହଯୋଗ ବଢ଼ାଇବା ସେମାନଙ୍କ ମୂଳ ଉଦ୍ଦେଶ୍ୟ ଥିଲା । ସେ ଅନୁଗୋଳର ବାଜିରାଉତ ଛାତ୍ରାବାସ, ଉତ୍କଳ ନବଜୀବନ ମଣ୍ଡଳ ଓ ଚମ୍ପତିମୁଣ୍ଡାର ଜୀବନ ବିଦ୍ୟାଳୟ ପ୍ରତିଷ୍ଠା କରିଥିଲେ । ସେ ହେଉଛନ୍ତି ପ୍ରଥମ ଓଡ଼ିଆ ମହିଳା ଯେ କିଶୋରୀ ବୟସରେ ସ୍ୱାଧୀନତା ସଂଗ୍ରାମରେ ଭାଗନେଇଥିଲେ। ୧୯୨୦ ମସିହା ଅସହେଯାଗ ଆନ୍ଦୋଳନରେ ସେ ଭାଗନେଇଥିଲେ। ନିଜର ପ୍ରେଚଷ୍ଟାରୁ ସେ ଇଞ୍ଚୁଡ଼ି ଓ କୁଜଙ୍ଗରୁ ପ୍ରଥମେ ଶହେରୁ ଉର୍ଦ୍ଧ୍ୱ ମହିଳାଙ୍କୁ ଆଣି ୧୯୩୦ ମସିହା ଲବଣ ସତ୍ୟାଗ୍ରହରେ ଯୋଗ ଦେଇଥିଲେ। ନାରୀମାନଙ୍କ ନିରକ୍ଷରତା ହିଁ ତାଙ୍କୁ ଦୁର୍ବିସହ ଜୀବନ ବିତାଇବାକୁ ବାଧ୍ୟ କରୁଥିବା କଥା ସେ ଜାଣିଥିଲେ। ତେଣୁ ସେ ନିଜ ଗ୍ରାମରେ ଥିବାବେଳେ ରାତ୍ରି ପାଠଶାଳା ଆରମ୍ଭ କରିଥିଲେ।
ରଘୁନାଥ ମହାପାତ୍ର  (୨୩ ମଇ ୧୯୨୦ - ୨୧ ଜାନୁଆରୀ ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦିଗପହଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ରଘୁନାଥ ୧୯୨୦ ମସିହାର ମଇ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ମହାପାତ୍ର ଓ ପତ୍ନୀଙ୍କ ନାମ ନଳିନୀକୁମାରୀ ଦେବୀ । ରାଜନୈତିକ ଜୀବନ ରଘୁନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରଘୁନାଥ ୨୦୧୦ ମସିହାର ଜାନୁଆରୀ ୨୧ ତାରିଖରେ ୮୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କ୍ୟାପମାଟିନିବ, ବେପାର ନାମ, ଏକ ଔଷଧ ଯାହା ଅଣ-ଛୋଟ ଜୀବକୋଷ ଫୁସଫୁସ କର୍କଟ  ର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ମେଟ ଏକ୍ସନ ୧୪ ସ୍କିପିଙ୍ଗ  <  " " > </ > 14 ସ୍କିପିଂ  ଥିବା ମେଟାଷ୍ଟାଟିକ୍ ରୋଗ ପାଇଁ ବ୍ୟବହୃତ ହୁଏ । ଫୁସଫୁସ କର୍କଟ ରୋଗୀଙ୍କ ମଧ୍ୟରୁ ଏହା ୩-୪% ରୋଗୀଙ୍କ କ୍ଷେତ୍ରରେ ଦେଖାଯାଏ। ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେରିଫେରାଲ୍ ଫୁଲା, ବାନ୍ତି, ଥକାପଣ, ଅଣନିଶ୍ୱାସ ଏବଂ ଭୋକ କମିବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନାଇଟିସ୍, ଯକୃତ ସମସ୍ୟା ଏବଂ ସୌରକାଳିମା ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ଏକ ଟାଇରୋସିନ୍ କାଇନେଜ ଇନହିବିଟର । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ କ୍ୟାପମାଟିନିବ ଅନୁମୋଦିତ ହୋଇଥିଲା। ୨୦୨୧ ସୁଦ୍ଧା ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ହୋଇନାହିଁ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ମୂଲ୍ୟ ପ୍ରାୟ ୧୯,୮୦୦ ଡଲାର ଅଟେ ।
ପୁଷ୍କରା ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ତରଙ୍ଗ ସିନେ ପ୍ରଡ଼କ୍ସନ ବ୍ୟାନରରେ ନିର୍ମିତ ହୋଇଥିଲା, ଯାହାର ପ୍ରଯୋଜନା କରିଥିଲେ ରମେଶ ବାରିକ । ଶଙ୍କର ତ୍ରିପାଠୀ ଏହି କଥାଚିତ୍ରଟିର କାହଣୀ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଦେବୀଦତ୍ତ ମହାନ୍ତି, ଚିତ୍ତ ପଟ୍ଟନାୟକ ଓ ଜନ୍ମେଜୟ ସିଂହ । ନିର୍ଦ୍ଦେଶକ ଶୁଭ୍ରାଂଶୁ ଦାସ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବିଭୂତି ଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଓ ସୁପ୍ରିୟା ନାୟକ । ଚୌଧୁରୀ ବିକାଶ ଦାସ, ଅଶ୍ରୁମୋଚନ ମହାନ୍ତି, ପିଣ୍ଟୁ ନନ୍ଦ, ତ୍ରିଭୁବନ ପଣ୍ଡା, ଅଳକା ଶତପଥୀ, ରବି ମିଶ୍ର, ଶଙ୍କର ପ୍ରଧାନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର କାହାଣୀ ଶଙ୍କର ତ୍ରିପାଠୀଙ୍କଦ୍ୱାରା ରଚିତ ଉପନ୍ୟାସ ନାଦବିନ୍ଦୁ ଉପରେ ଆଧାରିତ ଥିଲା, ଯାହାକି ପୁଷ୍କରା ପରମ୍ପାରାକୁ ଦୃଶ୍ୟମାନ କରାଇଥିଲା । ଏହି କଥାଚିତ୍ରର ନିର୍ଦ୍ଦେଶକ ଶୁଭ୍ରାଂଶୁ ଦାସ ପ୍ରଥମ ଥର ପାଇଁ କଥାଚିତ୍ର ନିର୍ଦ୍ଦେଶନା ଦେଇଥିଲେ; ପୂର୍ବରୁ ସେ ସିନେମାଟୋଗ୍ରାଫର୍ ଭାବରେ କାମ କରୁଥିଲେ । ଏହି କଥାଚିତ୍ରଟିରେ ପୁରୀର ଜାଗାଘର, ସାହିଯାତ ଓ ଡଙ୍ଗା ଭସା ଭଳି ପରମ୍ପରା ଦେଖାଯାଇଛି । ଅଭିନୟ ସବ୍ୟସାଚୀ ମିଶ୍ର ସୁପ୍ରିୟା ନାୟକ ଚୌଧୁରୀ ବିକାଶ ଦାସ ଅଶ୍ରୁମୋଚନ ମହାନ୍ତି ପିଣ୍ଟୁ ନନ୍ଦ ତ୍ରିଭୁବନ ପଣ୍ଡା ଅଳକା ଶତପଥୀ ରବି ମିଶ୍ର ଶଙ୍କର ପ୍ରଧାନ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ସନ୍ଥ ବାଉଳି ଦାସଙ୍କ ରଚନାରୁ ନୂଆ ଘର ଖଣ୍ଡି ଦିନେ ପୁରୁଣା ହେବ ଏହି କଥାଚିତ୍ରଟିରେ ସ୍ଥାନିତ ହୋଇଥିଲା । ୯ ସେପ୍ଟମ୍ବର ୨୦୨୩ରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା । ଗୀତ ମୁକ୍ତିଲାଭ ଏହି କଥାଚିତ୍ରଟି ୨୦୨୩ ମସିହାର ସେପ୍ଟେମ୍ବର ୧୯ ତାରିଖ ଦିନ ଗଣେଶ ପୂଜା ଅବସରରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।
ପ୍ରୋଗୁଆନିଲ  (ଇଂରାଜୀ ଭାଷାରେ , ଅନ୍ୟ ନାମ କ୍ଲୋରୋଗୁଆନାଇଡ/କ୍ଲୋରଗୁଆନାଇଡ) ଏକ ଔଷଧ ଯାହା ମ୍ୟାଲେରିଆ ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ଦିଆଯାଏ  । ଅଧିକାଂଶ କ୍ଷେତ୍ରରେ ଏହା କ୍ଲୋରୋକୁଇନ ବା ଆଟୋଭାକ୍ୱୋନ   ସ‌ହିତ ଦିଆଯାଏ । ସାମାନ୍ୟ କ୍ଲୋରୋକୁଇନ ଅବରୋଧ   କେଶ୍‌ରେ କ୍ଲୋରୋକୁଇନ ସ‌ହିତ ପ୍ରୋଗୁଆନିଲ ଦିଆଯାଏ । ଏହା ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, କୋଷ୍ଠକାଠିନ୍ୟ, ଚର୍ମରାସ, କେଶହାନୀ ଓ ଗଲୁ ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ମ୍ୟାଲେରିଆ ସାଂଘାତିକ ହେଉଥିବାରୁ ଔଷଧ ସଙ୍କଟ ଅପେକ୍ଷା ଉପକାର ଅଧିକ ଜଣାପଡ଼େ । ଗର୍ଭାବସ୍ଥାରେ ବ୍ୟବ‌ହାର କଲେ ଏହା ସ‌ହିତ ଫୋଲେଟ   ଦିଆଯାଏ । ସ୍ତନ୍ୟପାନ ସମୟରେ ଏହା ନିରାପଦ ଜଣାଯାଏ । ଯକୃତରେ ଏହା ପରିବର୍ତ୍ତିତ ହୋଇ ସକ୍ରିୟ ସାଇକ୍ଲୋଗୁଆନିଲ   ଚୟାପଚୟଜରେ   ପରିଣତ ହୁଏ । ପ୍ରୋଗୁଆନିଲ ଅତି କମ୍‌ରେ ସନ ୧୯୪୫ରୁ ଅନୁଶୀଳନ ହୋଇଆସିଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ଏକ ଦିନ‌ର ହୋଲସେଲ ମୂଲ୍ୟ ପ୍ରାୟ ୦.୧୦ରୁ ୦.୫୦ ଆମେରିକୀୟ ଡଲାର । କାନାଡ଼ା ଓ ଯୁକ୍ତରାଷ୍ଟ୍ର ଆମେରିକାରେ ଏହା ମିଶ୍ରିତ ଭାବରେ ଆଟୋଭାକ୍ୱୋନ/ପ୍ରୋଗୁଆନିଲ  ଆକାରରେ ମିଳେ ।
ଶ୍ରୀ ମୟୂରେଶ୍ୱର ମନ୍ଦିର  ମରାଠୀ:                 କିମ୍ବା ଶ୍ରୀ ମୋରେଶ୍ୱର ମନ୍ଦିର  ମରାଠୀ:                 ଏକ ହିନ୍ଦୁ ମନ୍ଦିର ଯାହା ଜ୍ଞାନର ଦେବତା ଶ୍ରୀ ଗଣେଶଙ୍କୁ ସମର୍ପିତ ହୋଇହି । ଏହି ମନ୍ଦିର ଭାରତର ମହାରାଷ୍ଟ୍ର ପ୍ରଦେଶରେ ଥିବା ପୁଣେ ଜିଲ୍ଲାର ପୁଣେ ସହରଠାରୁ ୬୫ କିମି ଦୂରରେ ଅବସ୍ଥିତ ।.ଗଣେଶଙ୍କ ଅଷ୍ଟବିନାୟକ ମନ୍ଦିରମାନଙ୍କର ତୀର୍ଥ ଯାତ୍ରାର ଆରମ୍ଭ ଓ ଶେଷ ଏହି ସ୍ଥାନରୁ ହୁଏ । ଧାର୍ମିକ ମହତ୍ତ୍ୱ ପୁଣେ ପାଖରେ ଥିବା ପୂଜ୍ୟ ଗଣେଶଙ୍କର ଆଠଟି ମନ୍ଦିରମାନଙ୍କର ପରିକ୍ରମା ଏହିଠାରୁ ଆରମ୍ଭ ହୁଏ । ଏହି ମନ୍ଦିରମାଳାକୁ ଅଷ୍ଟବିନାୟକ କୁହାଯାଏ । ତୀର୍ଥଯାତ୍ରା ଶେଷରେ ମୋରଗାଁ ଦର୍ଶନ ନ କରିଥିଲେ ତୀର୍ଥଯାତ୍ରା ବ୍ୟର୍ଥ ହୋଇଯିବା କଥା କୁହାଯାଏ । ମୋରଗାଁ ଅଷ୍ଟ ବିନାୟକମାଳାର କେବେଳ ଶ୍ରେଷ୍ଠ ମନ୍ଦିର ନୁହେଁ, ଏହାକୁ ପ୍ରଧାନ ମନ୍ଦିର ମାନ୍ୟତା ମଧ୍ୟ ଦିଆଯାଏ । ମୋରଗାଁ ହେଉଛି ଆଦ୍ୟପୀଠ   ଗାଣପତ୍ୟ ଗୋଷ୍ଠୀ ମତରେ ଗଣେଶ ହେଉଛନ୍ତି ସର୍ବଶ୍ରେଷ୍ଠ ସୃଷ୍ଟି । ଅଷ୍ଟବିନାୟକ ମାଳାରେ ସବୁଠାରୁ ଅଧିକ ତୀର୍ଥଯାତ୍ରୀ ଏଠାକୁ ଆସନ୍ତି । ଗଣେଶଙ୍କର ମହାନତା ବିଷୟରେ ମୁଦଗଲ ପୁରାଣରେ ୨୨ଟି ଅନୁଚ୍ଛେଦ ଅଛି । ଏକ ପରମ୍ପରା ଅନୁସାରେ ପ୍ରଳୟ ଆସିଲେ ଏହି ସ୍ଥାନରେ ଗଣେଶ ଯୋଗନିଦ୍ରାରେ ପ୍ରବେଶ କରନ୍ତି । ଏହି ସ୍ଥାନର ପବିତ୍ରତା କେବଳ କାଶୀ ଧାମ ସାଥିରେ ତୁଳନା କରାଯାଇପାରେ । ଇତିହାସ ମୋରଗାଁ ଓ ପୁଣେର ଆଖପାଖ ଗାଣପତ୍ୟ କେନ୍ଦ୍ରମାନ ଅଷ୍ଟାଦଶ ଶତାବ୍ଦୀରେ ମରହଟ୍ଟା ରାଜ୍ୟର ପେଷୱା ଶାସକମାନଙ୍କ ସଂରକ୍ଷଣ ସୁବିଧା ପାଉଥିଲେ । ପେଷୱା ଶାସକମାନେ ଗଣେଶଙ୍କୁ ତାଙ୍କର କୂଳ ଦେବତା ମାନୁଥିଲେ ଓ ମନ୍ଦିରକୁ ଦାନ ସହିତ ଭୂମି ତଥା ଅର୍ଥ ଦାନ କରୁଥିଲେ । ସପ୍ତଦଶ ଶତାବ୍ଦୀର ସନ୍ଥ ସମର୍ଥ ରାମଦାସ ମୋରଗାଁ ମନ୍ଦିର ନିମନ୍ତେ ଏକ ପ୍ରାର୍ଥନା   ରଚନା କରିଥିଲେ । ଅଧୁନା ମନ୍ଦିରକୁ ଚିଞ୍ଚୱାଡା ଦେବସ୍ଥାନ ଟ୍ରଷ୍ଟ ପରିଚାଳନା କରୁଛନ୍ତି । ଏହି ଟ୍ରଷ୍ଟ ମୋରଗାଁ ମନ୍ଦିର ବ୍ୟତୀତ ଚିଞ୍ଚୱାଡା ମନ୍ଦିର, ଥେଉର ମନ୍ଦିର ଓ ସିଦ୍ଧିବିନାୟକ ମନ୍ଦିରର ପରିଚାଳନା ମଧ୍ୟ କରୁଛନ୍ତି । ସ୍ଥାପତ୍ୟ ମନ୍ଦିର ଚତୁର୍ଦିଗରେ ଉଚ୍ଚ ପ୍ରସ୍ତର ପାଚେରୀ ଓ ପ୍ରତି କୋଣରେ ମୀନାର ଅଛି ଯାହା ମୁସଲମାନ ସ୍ଥାପତ୍ୟର ନିଦର୍ଶନ ଦର୍ଶାଉଛି । ମନ୍ଦିରର ଚାରୋଟି ଫାଟକ ଅଛି । ଯାହା ସମ୍ମୁଖରେ ଗଣେଶଙ୍କର ଚାରି ଯୁଗ ମୁତାବକ ପ୍ରତିମୂର୍ତ୍ତି ଅଛି । ପ୍ରତ୍ୟେକ ମୂର୍ତ୍ତି ଏକ ପୁରୁଷାର୍ଥ ବହନ କରିଛି ଓ ଦୁଇ ପରିଚାରକ ପାଖରେ ରହିଛନ୍ତି । ପୂର୍ବ ଫାଟକ ବାଟରେ ବଲ୍ଲଲବିନାୟକଙ୍କ ପାଖରେ ରାମ ଅବତାର  (ବିଷ୍ଣୁ) ଓ ସୀତା ପ୍ରତିମୂର୍ତ୍ତି ଅଛି ଯାହା ଧର୍ମ  (ସଚ୍ଚୋଟତା ଓ କର୍ତ୍ତବ୍ୟ) ନିଦର୍ଶନ ଦେଉଛି  । ଦକ୍ଷିଣ ଦିଗରେ ବିଘ୍ନେଶ ସହିତ ଶିବ ଓ ପାର୍ବତୀ  (ଧନ ଓ ସମ୍ମାନ ନିଦର୍ଶନ) ଅଛନ୍ତି  । ପଶ୍ଚିମ ଫାଟକ ପାଖରେ କାମ ସହିତ କାମଦେବ ଓ ରତି ଅଛନ୍ତି । ଉତ୍ତର ଦିଗରେ ମୋକ୍ଷ ନିଦର୍ଶନ ମହାଗଣପତି ସାଥିରେ ବରାହ  (ଅବତାର) ଓ ଭୂମୀ ଅଛନ୍ତି  । ଉତ୍ତର ଦିଗରେ ମୂଖ୍ୟ ପ୍ରବେଶ ଦ୍ୱାର । ଅଗଣା ଚତୁଷ୍କୋଣ ଆକାରର ଅଗଣାରେ ଦୁଇଟି ଦୀପ ଜ୍ୟୋତି ସ୍ତମ୍ଭ ଅଛି ଓ ଆଲୋକ ଲଗେଇବା ବ୍ୟବସ୍ଥା ଅଛି । ମନ୍ଦିର ସାମନାରେ ଛଅ ଫୁଟ ଉଚ୍ଚତାର ଗଣେଶ ବାହନ ମୂଷା ପ୍ରତିମୂର୍ତି ବସିଛନ୍ତି । ପାଖରେ ଥିବା ନାଗରାଖାନାରେ କେଟଳ ଡ୍ରମ ଅଛି । ମନ୍ଦିର ଦୁଆର ସମ୍ମୁଖରେ ବିରାଟ ନନ୍ଦୀ ମୂର୍ତ୍ତି ଗଣେଶଙ୍କ ଦିଗକୁ ମୁଖକରି ରହିଛି । ନନ୍ଦୀ ଶିବଙ୍କ ଆଗରେ ରହେ, କିନ୍ତୁ ଏଠାରେ ଅନ୍ୟଥା ଅଛି । କିମ୍ବଦନ୍ତୀ ଅନୁସାରେ ପାଖରେ ଥିବା ଶିବ ମନ୍ଦିରରୁ ନାନ୍ଦୀଙ୍କୁ ଆଣି ଗଣେଶଙ୍କ ଆଗରେ ରକଯିବା ପ୍ରସ୍ତାବ ଥିଲା କିନ୍ତୁ ନନ୍ଦୀ ପ୍ରତିମୂର୍ତ୍ତି ଭିତରକୁ ନିଆଯାଇପାରିଲାନି, ସେଇଠି ସ୍ଥିର ହୋଇଗଲେ ।
ବଉଳ ଏକ ଦ୍ରୁମ ଜାତୀୟ ଉଦ୍ଭିଦ ହେଲେ ବି ଆମ୍ବ ଓ ପଣସ ଆଦି ଗଛ ପରି ବିଶାଳ ହୋଇ ନ ଥାଏ । ଏହାର ରସ ଉଗ୍ର, ଫୁଲ ସୁବାସିତ ଓ ଫଳ କଷାୟ ରସରେ ପୂର୍ଣ୍ଣ । ଓଡ଼ିଶାରେ ସର୍ବତ୍ର ଏହି ଗଛ ଦେଖାଯାଏ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ କଟୁଯୁକ୍ତ କଷାୟରସ, ଗୁରୁପାକ। ମାତ୍ରା ଚାରିଅଣାରୁ ଆଠ ଅଣା ପର୍ଯ୍ୟନ୍ତ । ବ୍ୟବହାର ବଉଳ ଗଛର ସର୍ବାଙ୍ଗ, ମୁଖ୍ୟତଃ ଏହାର ଛେଲି ଔଷଧୀୟ କାମରେ ଲାଗେ। ଦାନ୍ତ ହଲିବା ବନ୍ଦ କରିଦିଏ । ଏହା ଦାନ୍ତ ମୂଳକୁ ଏତେ ଶକ୍ତ କରିଦିଏ ଯେ ବ୍ୟବହାରକାରୀ ଆଶ୍ଚର୍ଯ୍ୟ ହୋଇଯାଏ । ଏହା କୃମି, ମୁଖ କ୍ଷତ, ଦନ୍ତରୋଗ, ଯାବତୀୟ ତୁଣ୍ଡ ଘା, ବ୍ରଣ ଓ ଶିରରୋଗ ନିବାରକ ଅଟେ । କଞ୍ଚା ବଉଳ କୋଳିକୁ ଚୋବାଇ କିଛି ସମୟ ପାଟିରେ ରଖିଲେ ଦାନ୍ତ ଶକ୍ତ ହୁଏ । ପ୍ରତିଦିନ ବଉଳ ଦାନ୍ତକାଠିରେ ଅଥବା ଏହାର ପତ୍ର ରସରେ ଦାନ୍ତ ଘସିଲେ ଦାନ୍ତ ରୋଗ ହୁଏ ନାହିଁ । ଏହାର ଛେଲିକୁ ପାଣିରେ ସିଝାଇ ସେଥିରେ କୁଳି କଲେ କୌଣସି ପ୍ରକାର ପାଟିଘା ହୁଏ ନାହିଁ । ବଉଳ ପତ୍ର ରସରୁ ଦୁଇଟୋପା ନାକରେ ପକାଇଲେ ଉହାଜ୍ୱର ଛାଡିଯାଏ। ପାଚିଲା ବଉଳ କୋଳିର ମଞ୍ଜି ଭିତରେ ଥିବା ଶସକୁ ବାଟି ସର୍ପାଘାତ କ୍ଷତରେ ଲଗାଇଲେ ସର୍ପବିଷ ନଷ୍ଟ ହୁଏ । ବଉଳ ପୁଳର ଚୂର୍ଣ୍ଣକୁ ନସ୍ୟ ଗ୍ରହଣ କଲେ ଜ୍ୱର, ଦେହ ପୀଡ଼ା ଓ ମୁଣ୍ଡ ବିନ୍ଧା ଆଦି ନିବାରିତ ହୁଏ । ବଉଳ ଛାଲି ଓ ହିଞ୍ଜଳ ଛାଲି, ଏ ଦୁଇଟି ଦ୍ରବ୍ୟକୁ ଜଳରେ ସିଝାଇ, ଛାଣି ସେଇ ଜଳରେ ଘା ଧୋଇଲେ ଘାଆ ଅଳ୍ପ ଦିନରେ ଶୁଖିଯାଏ ।
ଭାଘମରା  ( : : ) ଭାରତୀୟ ରାଜ୍ୟ ମେଘାଲୟର ଦକ୍ଷିଣ ଗାରୋ ଜିଲ୍ଲାର ମୁଖ୍ୟାଳୟ  । ଏହି ସହରକୁ ଲାଗି ବାଂଲା ଦେଶ ରହିଛି । ଏହା ଟୁରାଠାରୁ 113 କିଲୋମିଟର ଦୂର ବାରଟି । ଏହା ମଧ୍ୟ ଦେଇ ଏକ ନଦୀ ପ୍ରବାହିତ । ଏହାର ଚତୁର୍ଦିଗରେ ପାହାଡ ସମୂହ ରହିଛି । ଏଠାରୁ 45 କିଲୋମିଟର ଦୂରରେ ପର୍ବତ ଉପରେ ବିଖ୍ୟାତ ସୁଜି ଗୁମ୍ଫା ରହିଛି ଓ ବାଘମରାଠାରୁ ସେଠାକୁ ଯାଇ ହୁଏ । ଏଠାରୁ ବସ ଓ କାରଦ୍ୱାରା ରାସ୍ତା ପଥ ଦେଇ ଯାତାୟତ କରିବାକୁ ହୁଏ । ଏଠାରେ ସୁସ୍ୱାଦୁ ମାଛ ଉପଲବ୍ଧ ହେଇଥାଏ ଓ ପ୍ରାଚୀନ କାଳରେ ସାମୁଦ୍ରିକ ବାଣିଜ୍ୟ ମଧ୍ୟ ଏଠାରୁ ହାଉଥିଲା । ଏହାର ଅରଣ୍ୟରେ ଜୀବଭକ୍ଷୀ ବୃକ୍ଷୀ ରହିଥାଏ । ଇତିହାସ ବଂ ଲସ୍କର ନାମକ ଜଣେ ବ୍ୟକ୍ତି ଏଠାରେ ବହୁ ପୂର୍ବରୁ ଏକ ବେଙ୍ଗଲ ଟାଇଗରକୁ ଖାଲି ହାତରେ ଯୁଦ୍ଧ କରି ମାରିଦେଇଥିଲେ । ସେହି ଦିନରୁ ଏହି ସ୍ଥାନର ନାମ ବାଘମରା ହେଲା । ବଂ ଲସ୍କରଙ୍କ ଏକ କବର ଖାନା ବାଘମରା ସହର ମଧ୍ୟଞ୍ଚଳରେ ରହିଛି । ପୂର୍ବରୁ ଏହି ସ୍ଥାନର ନାମ  "ବାରୋକାର "  ଥିଲା , ଯାହାର ଅର୍ଥ 12ଟି ଜଳାଧାର । ଜନସଂଖ୍ୟା 2001 ମସିହା ଜନଗଣନାରେ ଏହି ସ୍ଥାନର ଜନସଂଖ୍ୟା 8643 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 53 % ଥିବା ସମୟରେ ମହିଳା ସଂଖ୍ୟା 47% ଥିଲା । 6 ବର୍ଷରୁ କମ ସଂଖ୍ୟା 16 % ରହିଥିଲା । ଏଠାରେ ସାକ୍ଷ୍ୟରତା ହାର 70 % , ଯାହା ଜାତୀୟ ହାରଠାରୁ ଅଧିକ ।
କୀର୍ତ୍ତି କେଶବ ଭଟ  (ଜନ୍ମ: ୨ ଜୁନ ୧୯୯୯) କନ୍ନଡ଼ା ଓ ତେଲୁଗୁ ଦୂରଦର୍ଶନରେ ସକ୍ରିୟ ଥିବା ଜଣେ ଭାରତୀୟ ଅଭିନେତ୍ରୀ  । ୨୦୧୭ ମସିହାରେ, ସେ ଆଇସ୍ ମହଲ୍ ଜରିଆରେ ଅଭିନୟ କ୍ଷେତ୍ରରେ କାମ କରିବା ଆରମ୍ଭ କରିଥିଲେ ।ସେ ଧାରାବାହିକ ମନସିଚି ଚୁଡ଼ୁରେ ଭାଅନୁ ଓ କର୍ତ୍ତିକ ଦୀପମ୍‌ରେ ଡ.ହିମା କାର୍ତ୍ତିକ ଭୂମିକା ଅଭିନୟ ପାଇଁ ଜଣାଶୁଣା । ୨୦୨୨ ମସିହାରେ, ସେ ତେଲୁଗୁ ରିଆଲିଟୀ ଶୋ ' ବିଗ୍ ବସ୍ ତେଲୁଗୁ ୬ରେ ଅଂଶଗ୍ରହଣ କରିଥିଲେ ଏବଂ ୩ୟ ସ୍ଥାନରେ ରହିଥିଲେ । ପ୍ରାରମ୍ଭିକ ଜୀବନ ଓ ପରିବାର ୧୯୯୯ ମସିହାର ଜୁନ ୨ ତାରିଖରେ ବାଙ୍ଗାଲୋର ଠାରେ ସେ ଜନ୍ମଗ୍ରହଣ କରିଥିଲେ । ୨୦୧୭ ମସିହାରେ, ଏକ ଦୁର୍ଘଟଣାରେ ତାଙ୍କର ସମ୍ପୂର୍ଣ୍ଣ ପରିବାର ମୃତ୍ୟବରଣ କରିଥିଲେ । ଅଗଷ୍ଟ ୨୦୨୩ରେ, ତାଙ୍କର ବିଜୟ କାର୍ତ୍ତିକଙ୍କ ସହିତ ଏନ୍‌ଗେଜ୍‌ମେଣ୍ଟ ହୋଇଥିଲା । ଅଭିନୟ ଜୀବନ ୨୦୧୭ ମସିହାରେ, ସେ ଆଇସ୍ ମହଲ୍ ନାମକ କନ୍ନଡ଼ା କଥାଚିତ୍ର ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ୨୦୧୯ ମସିହାରୁ ୨୦୨୨ ଯାଏଁ, ସେ ଷ୍ଟାର୍ ମାଆରେ ପ୍ରସାରିତ ଧାରାବାହିକ ମନସିଚି ଚୁଡ଼ୁରେ ଭାନୁମତି ବା ଭାନୁ ଭୂମିକାରେ ଅଭିନୟ କରିଥିଲେ । ୨୦୨୨ ମସିହାରେ, ସେ ଷ୍ଟାର୍ ମାଆର ଅନ୍ୟ ଏକ ତେଲୁଗୁ ଧାରାବାହିକ କାର୍ତ୍ତିକ ଦୀପମ୍‌ରେ, ମାନସ ନାଗୁଲାପାଲ୍ଲି ଓ ମନୋଜ କୁମାରଙ୍କ ନାୟିକା ଭାବରେ ଅଭିନୟ କରିଥିଲେ । ୨୦୨୨ ମସିହାରେ, ସେ ବିଗ୍ ବସ୍ ତେଲୁଗୁର ୬ଷ୍ଠ ସଂସ୍କରଣରେ ଭାଗ ନେଇଥିଲେ । ମାର୍ଚ୍ଚ ୨୦୨୩ରେ, ସେ ମଧୁରନାଗାରିଲୋରେ ରାଧା ଭୂମିକାରେ ଅଭିନୟ କରିଥିଲେ ।
ହୋଲି  (ଆହୁରି ମଧ୍ୟ: ଦୋଳ ପୁନେଇଁ, ଦୋଳଯାତ) ଏକ ହିନ୍ଦୁ ପର୍ବ ଯାହା ବସନ୍ତ ଋତୁରେ ଫଗୁଣ  (ଫାଲଗୁନ) ମାସରେ ପୂର୍ଣ୍ଣମୀ ତିଥିରେ ପାଳନ କରାଯାଇଥାଏ  । ପୌରାଣିକ ଭିତ୍ତିଭୂମି ଦୋଳ‌ଯାତ  ବା ଦୋଳ‌ଯାତ୍ରା  ‌‌ଶ୍ରୀକୃଷ୍ଣଙ୍କ ଗୋପଲୀଳାର ନିଦର୍ଶନ । ଏଥିରେ ରାଧା ଦାମୋଦରଙ୍କର ଗୋପ ଗୋପୀମାନଙ୍କ ସହିତ ରଙ୍ଗ ପିଚକାରୀ ଖେଳ ଶ୍ରୀମଦ ଭାଗବତ ବର୍ଣ୍ଣିତ ରାସଲୀଳାର ସ୍ମୃତି ବହନ କରିଥାଏ । ସଂକ୍ଷେପରେ ଏହା ସାରା ଭାରତର ଅତି ଲୋକପ୍ରିୟ ପର୍ବ ଭିତରୁ ଅନ୍ୟତମ । ବସନ୍ତ ଋତୁର ଏଇ ଖେଳକୁ ଭାଷା, ବର୍ଣ୍ଣ, ଲିଙ୍ଗ, ପ୍ରାନ୍ତ, ଧର୍ମ ନିର୍ବିଶେଷରେ ସମସ୍ତେ ଉପଭୋଗ କରିଥାନ୍ତି । ଏଇ ପର୍ବରେ ଲୋକମାନେ ରାଧା ଦାମୋଦରଙ୍କୁ ସୁସଜ୍ଜିତ ବିମାନରେ ବସାଇ ଘରକୁ ଘର ବୁଲିଥାନ୍ତି । ଫଗୁ ପୁନେଇଁଦିନ ସବୁ ବିମାନଙ୍କୁ ଦୋଳ ମଣ୍ଡପରେ ବସାଇ ପାଞ୍ଚଦିନ ବ୍ୟାପି ପୂଜାର୍ଚନା କରାଯାଏ । ଏଇ ପାଞ୍ଚଦିନ କାଳ ନାନାଦି ମନୋରଞ୍ଜନ ମୂଳକ କାର୍ଯ୍ୟକ୍ରମ ଯଥା ବାଦିପାଲା, ଯାତ୍ରା ଆଦି ଲାଗିରହେ । ପୁନେଇଦିନ ବିଭିନ୍ନ ଗ୍ରାମରୁ ଆସିଥିବା ବିମାନମାନଙ୍କର ମନୋରମ ଶୋଭାଯାତ୍ରାକୁ ମେଲଣ କୁହାଯାଏ । ଏହାର ପରଦିନ ରଙ୍ଗଖେଳ ହୋଇଥାଏ । ଏଇ ଖେଳ ଏତେ ଲୋକପ୍ରିୟ ଯେ ବିଦେଶରୁ ଆସିଥିବା ପର୍ଯ୍ୟଟକମାନେ ମଧ୍ୟ ଏହାର ଆନନ୍ଦ ନେଇଥାନ୍ତି । ଆହୁରି ଦେଖନ୍ତୁ ଓଡ଼ିଶାର ଦୋଳଯାତ୍ରା ଗ୍ୟାଲେରି ଆଧାର ଅଧିକ ତଥ୍ୟ ହୋଲି . 27 2016-02-01 . 2020-04-12 .  "  '
ଇସାଭୁକୋନାଜୋନିଅମ  (ଇଂରାଜୀ ଭାଷାରେ ), କ୍ରେସମ୍ବା ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଆସ୍ପର୍ଗିଲୋସିସ୍ ଏବଂ ମ୍ୟୁକୋର୍ମାଇକୋସିସ୍ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ମ୍ୟୁକୋର୍ମାଇକୋସିସ୍ ପାଇଁ ଯେତେବେଳେ ଆମ୍ଫୋଟେରିସିନ୍ ବି ଉପଯୁକ୍ତ ନୁହେଁ ସେତେବେଳେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଇପାରେ କିମ୍ବା ଧୀରେ ଧୀରେ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ବାନ୍ତି, ଅଣନିଶ୍ୱାସ, ପେଟ ଯନ୍ତ୍ରଣା, ତରଳ ଝାଡ଼ା, ମୁଣ୍ଡବିନ୍ଧା, କମ୍ ରକ୍ତ ପୋଟାସିୟମ୍ ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ ଛୋଟ କ୍ୟୁଟି   ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁର କ୍ଷତି ହୋଇପାରେ । ଏହା ଟ୍ରାଇଜୋଲ୍ ଶ୍ରେଣୀର ଏକ କବକରୋଧୀ ଔଷଧ ଏବଂ ଶରୀରରେ ଇସାଭ୍ୟୁକୋନାଜୋଲରେ ପରିଣତ ହେବା ପରେ କାମ କରେ । ୨୦୧୫ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇସାଭ୍ୟୁକୋନାଜୋନିଅମ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୦୧ ସୁଦ୍ଧା ୨୦୦ ମିଗ୍ରାର ଏକ ଭାଏଲର ମୂଲ୍ୟ ୩୦୦ ଡଲାର ଖର୍ଚ୍ଚ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୫୦ ଡଲାର ଅଟେ ।
ପଣ୍ଢରପୁର ଏକ ଭାରତୀୟ ଜନଗଣନା ସହର   ଅଟେ । ଏହା ମହାରାଷ୍ଟ୍ରର ଆଉରଙ୍ଗବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପଣ୍ଢରପୁର ୧୭.୬୭୯୨ ଉତ୍ତର ଅକ୍ଷାଂଶ ଓ ୭୫.୩୩୧୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପଣ୍ଢରପୁର ସହରର ମୋଟ ଜନସଂଖ୍ୟା ୯୭୦୧ ଅଟେ । ସେଥି ମଧ୍ୟରୁ ୫୬.୨୧% ଜଣ ପରୁଷ ହୋଇଥିବା ବେଳେ ୪୩.୭୯% ଜଣ ନାରୀ ଅଟନ୍ତି । ପଣ୍ଢରପୁରର ସାକ୍ଷରତା ହାର ୬୨.୨୯% ଅଟେ । ଏହା ଜାତୀୟ ହାରଠାରୁ ୨.୫୫% ପ୍ରତିଶତ କମ ଅଟେ । ସେଥିରୁ ୪୦.୪୯% ପ୍ରତିଶତ ପୁରୁଷ ଓ ୨୧.୮୦% ନାରୀ ଅଟନ୍ତି । ୧୮.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପଣ୍ଢରପୁରର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୧୦ ସେପ୍ଟେମ୍ବର ବର୍ଷର ୨୫୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୫୪ତମ  । ବର୍ଷ ଶେଷ ହେବା ପାଇଁ ଆଉ ୧୧୨ ଦିନ ବାକି ଅଛି ।
ଟେପଲିଜୁମାବ, ଏକ ବେପାର ନାମ ଜିଏଲ୍ଡ   ହେଉଛି ଏକ ଔଷଧ ଯାହା ପ୍ରାରମ୍ଭିକ ମଧୁମେହ ଟାଇପ ୧ରେ  (ଆଇସଲେଟ୍ କୋଷରେ ଥିବା ଆଣ୍ଟିବଡି) ବ୍ୟବହୃତ ହୁଏ, କୌଣସି ଲକ୍ଷଣ ନ ଥିବା ଅସ୍ୱାଭାବିକ ରକ୍ତ ଶର୍କରା ସ୍ତର, ରୋଗ ଲକ୍ଷଣର ପ୍ରଗତି ହ୍ରାସ କରିବାକୁ ଦିଆଯାଏ  । ଅତି କମରେ ୮ ବର୍ଷ ବୟସର ରୋଗୀଙ୍କ ନିମନ୍ତେ ଏହା ବ୍ୟବହୃତ ହୁଏ । ଏହା ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ରାସ ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସାଇଟୋକାଇନ୍ ରିଲିଜ୍ ସିଣ୍ଡ୍ରୋମ, ସଂକ୍ରମଣ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହାଟି ଲିମ୍ଫୋସାଇଟରେ ଥିବା ସିଡି୩କୁ  ( 3) ଅବରୋଧ କରିଥାଏ  । ବିଶ୍ୱାସ କରାଯାଏ ଯେ ଏହା ପାନକ୍ରିଆସ୍ ବିଟା କୋଷର ଆକ୍ରମଣ ହ୍ରାସ କରିଥାଏ। ୨୦୨୨ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟେପଲିଜୁମାବ ଅନୁମୋଦିତ ହୋଇଥିଲା । ୨୦୨୨ ମସିହା ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇନାହିଁ । ଦୁଇ ସପ୍ତାହ ଚିକିତ୍ସା ଖର୍ଚ୍ଚ ୨୦୨୨ ସୁଦ୍ଧା ଯୁକ୍ତରାଷ୍ଟ୍ରରେ ପ୍ରାୟ ୨୦୦,୦୦୦ ଡଲାର ଥିଲା ।
ଶୈଳେନ ମହାପାତ୍ର  (୨୦ ମଇ ୧୯୨୩ - ୨୧ ସେପ୍ଟେମ୍ବର ୧୯୮୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଶୈଳେନ ମହାପାତ୍ର ୧୯୨୩ ମସିହାର ମଇ ମାସ ୨୦ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଜଗମୋହନ ମହାପାତ୍ର । ଶୈଳେନଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ସେ ସୁରମା ମହାପାତ୍ରଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ୪ଜଣ ପୁଅ ଓ ୩ଜଣ ଝିଅ ଥିଲେ । ରାଜନୈତିକ ଜୀବନ ଶୈଳେନ ଛାତ୍ର ଜୀବନରେ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳରେ ଯୋଗ ଦେଇଥିଲେ । ୧୯୪୨ ମସିହାର ଭାରତ ଛାଡ଼ ଆନ୍ଦୋଳନ ସମୟରେ ତାଙ୍କୁ ଦୁଇ ବର୍ଷ କାରାଦଣ୍ଡ ହୋଇଥିଲା । ସ୍ୱାଧୀନତା ପରେ ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଶୈଳେନ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନରେ ଲଢ଼ିଥିଲେ ଏବଂ ନିର୍ବାଚନରେ ସେ ବିଜୟୀ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୪ ମସିହାରୁ ୧୯୭୭ ମସିହାରେ ବିଧାନ ସଭା ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ ।